text:
Agasaro Diane ashimangira ko nyuma yo gusama ubuzima bwe bwamubereye umuravumba. Yavuye mu ishuri, ntakibana n’umuryango ndetse we n’uruhinja babunza akarago bashakisha aho bahengeka umusaya.
Uyu mukobwa avuga ko yaguye mu mutego wo kubyara ataruzuza imyaka y’ubukure ngo kuko ubu afite 17.
Agasaro ugitsimbaraye avuga ko ‘umwana yabyaye ari uwa Bruce Melody’ ngo abayeho ubuzima bugoye ndetse kubona icyo kurya n’ibyo atungisha umwana bimubiza icyuya.
Kuri uyu wa Kabiri IGIHE yasuye Agasaro Diane mu rugo rw’inshuti ye acumbitsemo i Gikondo mu Karere ka Kicukiro.
Agitangira kuganira n’umunyamakuru, amarira yazengaga mu maso ubundi agashoka ku matama agacishamo akiyumanganya.
Bijya gutangira…
Agasaro Diane yavuze ko mu mwaka wa 2014 aribwo yabonanye bwa mbere na Bruce Melody. Bakimenyana bombi biyumvanyemo ndetse barushaho kubagarira ubucuti bwabo.
Ngo yari umufana ukomeye w’uyu muhanzi, buhoro buhoro bagenda biyumvanamo kugeza ubwo batangiye kwishimana bibyara ‘guhuza urugwiro mu gitanda.’
Ati “Nari nsanzwe nkunda Bruce Melody kubera ko numvaga ari umuhanga, aririmba neza. Twamenyanye ubwo Superl Level yimukiraga hafi no mu rugo [hafi ya Green Corner i Nyamirambo] maze nza kuhahurira na we.”
Bamaze kubonana amaso ku maso numero za telefone ubundi bakaza umurego mu biganiro byaje guhinduka nk’urukundo ‘rutari rufite icyerekezo’.
Ubuzima bwahindutse umubirizi
Agasaro avuga ko uko iminsi yagiye ishira ariko ibye na Bruce Melody byarushagaho kugira ingufu kugeza ubwo baje kuryamana, barabyarana.
Ngo amaze guterwa iyi nda yagejeje ikibazo ku musore, barahura bemeranya ko bazafatanya kugeza ivutse gusa ngo byaje guhinduka asigara wenyine umusore yamwigaritse.
Ati “Nkimenya ko ntwite nabibwiye Bruce Melody abyumva vuba ansaba ko duhura ngo dushakire hamwe umuti.”
Arongera ati “Guhura kwanjye na we twabifashijwemo na Jado usanzwe umucurangira. Dusohotse aho twari turi twahise duhura n’umugabo bita Richard nyiri Super Level numva baramuvuze mumenya ubwo.”
Diane aracyashimangira ko yabyaranye na Bruce Melody ndetse ngo nta ruhare na ruto Super Level ifite mu kugena se w’umwana yabyaye nk’uko uwo ashyira mu majwi yabivuze.
Yatewe inda ageze mu mwaka wa Kane
Uyu mukobwa avuga ko yasamye ageze mu mwaka wa Kane mu ishuri rya Kagarama Secondary School. Icyo gihe yahise ava mu ishuri anahitamo kuva iwabo ajya i Gikondo kuba kwa mubyara we witwa Belyse.
Agasaro ngo yavuye iwabo ajya gucumbika mu nshuti ku bwo gutinya ababyeyi bamushyiragaho igitsure gikomeye ataratwita.
Ati “Natinye kubibwira mu rugo ndetse nanga kuba nabona ababyeyi banjye bababaye kubera njyewe mpitamo kujya kubana na mubyara wanjye witwa Belyse”.
Mu mvugo irimo ikiniga n’amarira ashoka ku matama, Agasaro Diane yavuze ko afite intimba ikomeye kuko inda yatumye acikiriza amashuri ndetse akaba ari mu ruhuri rw’ibibazo.
Ati “Ubu navuye no mu ishuri [...] ubuzima bwanjye kugeza ubu nta cyerekezo mbona bufite kubera umwana se yihakanye.”
Arabunza akarago n’uruhinja
Kugeza magingo aya, aho araye uyu munsi siho umusanga ejo. Buri munsi ahinduranya icumbi ndetse akaba muri ubu buzima n’uruhinja rw’amezi abiri.
Ati “Ubu mbana n’inshuti ya mubyara wanjye ariko ubundi bufasha nk’ibyo kurya no kuvuza umwana mbihabwa n’inshuti zanjye.”
Twamubajije niba nta muntu wo mu muryango wa Bruce Melody baravugana maze atubwira ko hari mukuru we bajyaga bavugana, ati, “Hari mukuru we twajyaga tuvugana ndetse akanangira inama rimwe na rimwe gusa ubu nsigaye muhamagara ntiyitabe, ntabwo tukivugana”.
Agaya Bruce Melody
Ati “Sinamutuka cyangwa ngo mwandagaze ariko si umugabo pe. Umuntu utinyuka kwihakana amaraso ye azi n’ibyo yakoze naramugaye cyane.”
Arongera ati “Ariko hejuru y’ibyo byose mwubahira ko mufitiye umwana.”
Umusore n’inkumi bahanze amaso urukiko
Agasaro Diane yunze mu rya Bruce Melody na we avuga ko azashimishwa no kubona uyu muhanzi yemera ko bajya kwa muganga bakipimisha ndetse n’ubutabera bukabakiranura hakamenyakana se w’umwana nyawe.
Ati “Byaranshimishije kuba Bruce Melody ubwe ari we wagize icyo gitekerezo nditeguye kandi nizeye ko ubutabera buzandenganura.”
Arongera ati, “ibimenyetso simusiga ndabifite bigaragaza ko Bruce Melody ari we se gusa sinabishyira mu itangazamakuru, n’abagabo barahari nubwo benshi mu nshuti ze bazi ukuri nka Ama-G banga kugira icyo babivugaho.”
Bruce Melody aracyahakana yivuye inyuma umwana ashinjwa ndetse ngo yiteguye kuvanaho urujijo no kurangiza ikibazo burundu ngo agiye kwiyambaza ubutabera.
Bruce Melody kandi ngo afatanyije n’umwuganizi we mu mategeko batangiye gutegura ikirego bazagishyikiriza inkiko ndetse ngo yiteguye gufata uyu mukobwa bakajya kwipimisha kugira ngo ahanagurwe icyasha yasizwe.
Ati “Namaze kuvugana n’umunyamategeko wanjye, ibi bintu nari naranze kubishyiramo amafaranga menshi ariko ngiye kubikora. Nzemera dukore ikizamini cya DNA ariko ukuri kugaragare…”
Izindi nkuru wasoma:
- ’Uwabyaranye’ na Bruce Melody akamwigarika yamuzaniye umwana mu kabari
Bruce Melody n’umukobwa ashinjwa gutera inda mu nkiko


c: text/html

text:
Abapasiteri bamaganye abasambana bitwaje Noheli
Hari abapasiteri bavuga ko bibabaje kubona umunsi wa Noheli abantu bitwaza ko bakiriye Umukiza Yezu bagatsemba amatungo, ndetse akaba ari nabwo ngo bakora ibyaha byinshi.
Umushumba w’Itorero Umuriro wa Pantekote mu Rwanda, Pasiteri Majyambere Joseph agira ati “Mariya nyina wa Yesu nta wamuhaye igikoma, Noheli yakabaye igihe cyo kwiyiriza ubusa ahubwo bakibuka ibyo, bagakenyera bagategereza Umukiza ko azaza kubacungura, azaza gukura abakirisitu mu isi.”
“Yohani Umubatiza yavugaga ngo “Mugorore inzira z’Uwiteka, ufite imyambaro ibiri ahereze umwe utawufite, ufite ibiribwa na we abigenze atyo, ariko abantu babitekereza bitandukanye, usanga amatungo guhera ku nkoko, ihene, intama n’inka yahuye n’akaga gakomeye ka Noheli”.
“Nakubwira ko uriya munsi wa Noheli atari wo Yesu yavutseho, nta mukirisitu w’ukuri wakabaye afata umwanya wo kwizihiza Noheli muri buriya buryo, kuko ba Petero bakubitwaga, bafungwaga, bakabambwa, ba Pawulo babacaga igihanga, abo se bari kubona umwanya wo kwizihiza Noheli no kubaga ihene n’intama?”
“Kuri uyu munsi abakobwa batwara inda bagiye gusura abantu wavuga ko ari byo kwizihiza ivuka ry’Umukiza waje gukiza abantu ibyaha, ahubwo akaba ari bwo babikora cyane!
“Ubukirisitu abantu babugize ubusirimu bwo kwambara, gusambana, kunywa inzoga no kurara mu maloje(lodge)!”
Uwitwa Pasiteri Muhire utuye ku Gisozi na we akomeza ashimangira ko intego ya Noheli “atari umunsi wo kwica amatungo no kurya no kwambara ibyo abantu badaheruka”.
“Ahubwo ni umunsi wo gufasha abababaye no kwiyunga n’abaturanyi”.
Icyegeranyo Kigali Today yakoze cy’ibyavuye ku mabagiro amwe n’amwe mu gihugu, kigaragaza ko inka zabazwe ku munsi ubanziriza Noheli no kuri Noheli nyirizina zirenga 1,113. Uwabara ihene, intama n’inkoko byo ashobora gusanga zikubye uwo mubare inshuro nyinshi.
Ibitekerezo ( 3 )
Ibi byoseeeeeeee nibihimbano byunvinyweho(Convention) bigamije kuyobya no gucuruza ntakindi bikazarangira abantu babiryojwe n’Imana. Iman’idutabare.
Abapasiteri ni bamenye yuko Noheri atari "Ivuka rya Yesu".Kuki bahimbye iyo tariki?Abigishwa ba Yesu nta na rimwe bizihije Noheli.Abantu ku isi hose bizihiza Noheli ku buryo budasanzwe.
NOHELI niwo munsi mukuru wizihizwa n’abantu benshi ku isi kurusha iyindi.Igitangaje nuko n’amadini atemera YESU nayo awizihiza cyane mu rwego rwo "kwishimisha" no Gucuruza: Aba Hindous,Abaslamu,aba Bouddhists,aba Shintos,Animists,etc... Nubwo bimeze gutyo,NOHELI niwo munsi ubabaza Imana kurusha iyindi kubera ko aribwo abantu bakora ibyaha cyane kurusha indi minsi.Barasinda ku bwinshi cyane,bakarwana,bakicana,bagasambana kurusha indi minsi mu rwego rwo kwishimisha.Nubwo isi yose iwizihiza bavuga ko ariwo Munsi Yesu yavutse,ni ikinyoma.Ntabwo Yesu yavutse le 25 December.Nta muntu uzi itariki Yesu yavukiyeho.Ikibi kurushaho,nuko iyo tariki yari umunsi mukuru Abaroma bizihizagaho Ikigirwamana cyabo kitwaga MYTHRA.Imana itubuza kuvanga ibintu byayo n’ibyerekeye Ibigirwamana.Birayibabaza cyane.Niyo mpamvu abakristu nyakuri batizihiza Noheli.Abigishwa ba Yezu tugenderaho,nta na rimwe bizihije NOHELI.Yatangiye kwizihizwa n’Abagatolika le 25/12/354.
Ntabwo tugengwa n’ikibi.itariki iminsi amasaha sicyo gikuru.Imana niyo nkuru kwishimira kuvuka k’Umucunguzi sibibi kuko umutima unezerwa uhora mu birori. Ariko kunezerwa ntibivuze gukora ibyaha.

robotstxt: allowed

filter: keep


text:
Minimum Wage
Umushahara fatizo ugenerwa inzego zitandukanye z'abakozi ushyirwaho n'iteka rya Minisitiri w'umurimo. Ariko agomba kubijyaho inama n'abo bireba bose ( abakozi n'abakoresha) mbere y'uko iryo teka ritangazwa ( ingingo ya 76).Umushahara fatizo ku munsi ni amafaranga 100 nkuko bivugwa mu itegeko ryo mu 1974. Ibikorwa ni uko abakozi bahembwa amafaranga ari hejuru y'ari mu itegeko. Mu byukuri nta mushahara fatizo uhari ariko Minisiteri y'abakozi ba leta n'umurimo yashyizeho imishahara fatizo ishingiye kuri buri murimo mu rwego ruto rw'imirimo yanditse. umushahara fatizo w'abakozi bo mu nganda z'icyayi uri hagati ya 500FRW na 1000 FRW ku munsi naho mu wubatsi ukaba hagati ya 1500 na 5000 ku munsi bishingiye ku rwego umwubatsi agezeho. Iyo mishahara ishyirwaho binyuze mu mishyikirano umukozi agirana n'umukoresha (USDOS Human Rights Report for Rwanda 2013)
Regular Pay
Dushingiye ku ngingo za 79-80 ziri mu itegeko rigenga umurimo, imishahara igomba kwishyurwa ku gihe kidahinduka cyemewe n'amategeko. Umushahara ugomba kwishyurwa bitarenze igihe gikurikira:
- Umunsi umwe ku bakozi bahemberwa ku masaha cg ku munsi;
- Icyumweru kimwe cyangwa bibiri ku bakozi bahemberwa icyumweru cyangwa ibyumweru bibiri;
- Buri kwezi ku mukozi uhemberwa ukwezi.
Kandi umushahara ugomba kwishyurwa bitarenze iminsi 7 uhereye igihe umukozi agomba guhemberwa


text:
Village Urugwiro, ni inyubako yubashywe kuva icyubakwa kugeza n’ubu. Benshi tuyirebera kure kubera icyubahiro tuyigomba nk’ibiro bicurirwamo icyerecyezo gitumye u Rwanda ruba ubukombe, ikaba isoko y’amahoro aduhesha ibikombe mu mahanga.
Ni inyubako y’amateka kuko abagera kuri 50 % by’Abanyarwanda bariho bavutse iriho, iganje ku Kacyiru, mu Karere ka Gasabo mu Mujyi wa Kigali aho imaze imyaka 44.
Yubatswe mu 1975 n’Umuryango wahuzaga Ibihugu bya Afurika cyane cyane ibyakolonijwe n’u Bufaransa n’ibikoresha Igifaransa, Organization Commune Africaine et Malgache (OCAM).
Uwo muryango kuri ubu wazimye, u Rwanda rwawinjiyemo mu 1965. Mu 1975, nibwo rwari kwakira inama yawo yagombaga kwitabirwa n’abakuru b’ibihugu bagera kuri 15.
Byari ihurizo rikomeye ku gihugu nk’u Rwanda cyari gifite hoteli nke zitwa ko zikomeye nka Mille Collines na Diplomate zari zigezweho icyo gihe ariko zifite ubushobozi bwo kwakira abashyitsi baringaniye.
Muri icyo gihe u Rwanda rwiteguraga kwakira inama, inyubako za mbere za Village Urugwiro zubatswe ku mafaranga ya OCAM nkuko Rucagu Boniface, umwe mu bagize Urwego Ngishwanama rw’Inararibonye yabibwiye IGIHE.
Inama ya OCAM irangiye, inyubako za Village Urugwiro zeguriwe Leta y’u Rwanda nayo izihinduramo hoteli yakiraga abifite muri ibyo bihe.
Nubwo Village Urugwiro yabaye hoteli, mu gihe u Rwanda rwabaga rwakiriye inama zikomeye yakomezaga kwifashishwa mu kwakira abashyitsi ba Leta.
Urugero ni tariki 21 na 22 Gicurasi 1979 ubwo u Rwanda rwakiraga inama ya Gatandatu ihuza u Bufaransa na Afurika yanitabiriwe na Perezida wari uyoboye u Bufaransa icyo gihe, Valéry Marie René Georges Giscard d’Estaing.
Mbere y’uko iyo nama iba, u Bufaransa bwari bwatanze amafaranga yo kwagura Village Urugwiro no kuyivugurura kugira ngo ijye ku rwego rwo kwakira inama ikomeye nk’iyo, nkuko biri mu nyandiko z’ibanga za Ambasade ya Amerika mu Rwanda muri icyo gihe, zashyizwe hanze na WikiLeaks.
Uwo mwaka ni nabwo hubatswe hoteli Novotel Umubano (Marasa Umubano Hotel kuri ubu) nabwo ku mafaranga yatanzwe n’u Bufaransa.
Rucagu avuga ko nyuma yo kwagura Village Urugwiro, yasigaye igizwe n’inyubako (appartments) zisaga 20 zirimo amacumbi agezweho, ibyumba by’inama n’ibindi.
Amacumbi y’abadepite, ibiro bidahoraho bya Perezida
Juvénal Habyarimana amaze gufata ubutegetsi mu 1973, yahise asesa Inteko Ishinga Amategeko. Yongeye kuyisubizaho mu 1981, abadepite ba mbere 70 b’inzibacyuho batangira imirimo mu 1982.
Kubera ubuke bw’amacumbi muri Kigali, Leta yemereye buri mudepite icumbi muri Village Urugwiro dore ko abenshi babaga baturuka mu bice bya kure badashobora gukora bataha iwabo.
Mu 1983 habaye amatora y’abadepite, Rucagu Boniface aba umwe muri bo ubwo yatangiraga imirimo mu 1984 na we ahabwa icumbi muri Village Urugwiro.
Umudepite yahabwaga icumbi gusa, ibyo kurya akimenya. Rucagu avuga ko mu badepite 70, abasaga 40 babaga muri Village Urugwiro kuko babaga baturuka mu bice bya kure. Uwabaga yifitiye inzu i Kigali, yayibagamo Leta ikamugenera amafaranga y’icumbi.
Rucagu ati “Uwabaga yifitiye inzu ye bamuhaga amafaranga ariko babanje kubyanga bavuga bati kuki mushaka kurara mu nzu zanyu kandi twarabageneye iza Leta, baraburana ariko byaje gukemuka nyuma.”
Icyo gihe abadepite babamo, inzu zasagukaga zakomezaga kuba ibyumba bya hoteli bisanzwe, abashaka kubiraramo bakaza kwishyura.
Nubwo hari hoteli n’amacumbi y’abadepite, Perezida Habyarimana na we yahashyize ibiro ariko akajya abizamo rimwe na rimwe kuko ibiro nyamukuru byari mu mujyi rwagati, ahubatse Ibiro by’Umujyi wa Kigali ubu.
Rucagu ati “Iruhande rw’izo nzu haruguru y’ahahoze reception niho hari Ibiro by’Umukuru w’Igihugu. Muri izo nzu zose ahagana ku rwinjiriro yari yarafashemo inzu y’ibiro bye, izindi zose zikomeza kuba hoteli. Yari ibiro bya kabiri yazagamo nka rimwe cyangwa kabiri mu kwezi.”
Buri nyubako (apartment) muri izo zari zigize Hotel Village Urugwiro yabaga ifite icyiciro runaka ibarizwamo.
Rucagu wahabaye mu gihe cy’imyaka 10 ari umudepite, avuga ko buri nyubako yabaga ifite ibyumba bitatu, ni ukuvuga A, B na C.
Icyumba A, cyabaga gifite ibyangombwa nkenerwa byose birimo uruganiriro, uburiri, ubwiherero, igikoni, harimo frigo n’ibindi, kikaba kigenewe Umukuru w’Igihugu mu gihe habaye inama cyangwa undi muntu wo ku rwego rwo hejuru wakirayemo.
Hafi y’icyo cyumba nyamukuru, habaga ikindi bise B, kikararamo umuganga w’umuntu mukuru waraye muri A. Ni ukuvuga ko niba haraye Perezida, muri B hararaga umuganga we naho muri C hakarara abarinzi be.
Mu gihe habaga habaye inama zikomeye, abadepite bari barahawe amacumbi muri Village Urugwiro basabwaga kuvamo bakazagaruka inama yarangiye.
Rucagu ati “Batumenyeshaga mbere y’ukwezi, tukavamo bakahakoropa, bakahasukura bakavanamo umwanda wose, tukazagaruka baragiye. Ubwo mu mirimo y’Inteko twariyeranjaga.”
Village Urugwiro yakomeje kuba hoteli kugeza mu 1994 muri Jenoside yakorewe Abatutsi. Jenoside imaze guhagarikwa, muri Nyakanga uwo mwaka Leta y’Ubumwe imaze kurahira Village Urugwiro aho kuba ibiro bidahoraho by’Umukuru w’Igihugu, yahindutse Ibiro byuzuye by’iminsi yose by’Umukuru w’Igihugu kugeza ubu.
Village Urugwiro ni imwe mu nyubako zubatse amateka akomeye mu Rwanda


text:
Tariki ya 08 Mata 1994 aho twari dutuye hirirwe umutuzo uvanze n’ubwoba no kwibaza byinshi. Nta mututsi wari yakwicwa.
Nk’uko nabyanditse muri poste yindi, abatutsi ba mbere bishwe mu ijoro ry’itariki ya 08 ishyira iya 09 Mata.
Uwo munsi (08/04/1994) hakwiye inkuru ivuga ko Abatutsi baza kwica Abahutu. Ku gasozi kacu twese twavuye mu ngo tujya kurara ku gasozi ka Kamagondo. Abatutsi twari duturanye bo ntibaje aho twaraye.
Uyu mwuka wari wakwiriye wari waturutse ku magambo yari yavugiwe mu kabari , aho umugore w’umututsikazi (Imana imwakire) yari ngo yabwiye abahutu ko akabo kashobotse.
Bigeze mu masaha ya saa munani z’ijoro imodoka ya police communale yaje kuhanyura baraduhumuriza ariko twasubiye mu ngo bukeye. Ni nabo batubwiye ko umuryango wa Murari wishwe n’abantu batazwi.
#Mushubati #Mabanza #Kibuye


text:
Ubusanzwe abagabo muri kamere yabo ntibakunda ibintu by’iraha, ndetse ahanini usanga banashimishwa n’utuntu duto cyane, usanga akenshi tunagoye kutumenya, ariko urubuga rwa internet yourtango.com ruvugako hari ibintu 10 byoroheje abagabo bakunda kandi bakanezezwa nabyo.
Dore 7 muri byo ni ibi bikurikira : Kwitabwaho no kugaragarizwa urukundo
Abagabo ngo bishimira kandi bagakunda abagore babitaho bakanabagaragariza urukundo harimo nko kumuha impano zitunguranye kabone n’ubwo yaba ihendutse,(...)
Ubusanzwe abagabo muri kamere yabo ntibakunda ibintu by’iraha, ndetse ahanini usanga banashimishwa n’utuntu duto cyane, usanga akenshi tunagoye kutumenya, ariko urubuga rwa internet yourtango.com ruvugako hari ibintu 10 byoroheje abagabo bakunda kandi bakanezezwa nabyo.
Dore 7 muri byo ni ibi bikurikira : Kwitabwaho no kugaragarizwa urukundo
Abagabo ngo bishimira kandi bagakunda abagore babitaho bakanabagaragariza urukundo harimo nko kumuha impano zitunguranye kabone n’ubwo yaba ihendutse, kumutegurira ifunguro akunda umutunguye, kumubwira ko akurutira abandi bagabo bose n’ibindi.
.
Kwerekwa ko gukorana imibonano mpuzabitsina nabo ari iby’agaciro
Gukorana imibonano mpuzabitsina ni ingenzi ku bakundanye
Burya ngo abagabo benshi bakunda abagore babereka ko bishimiye gukorana imibonano mpuzabitsina nabo bakabonako atari ukubihatira abagore babo ahubwo ko nabo baba babakeneye. Birabashimisha cyane kandi bakabikunda kuruta abagore basa n’aho babihatirwa cyangwa se batabyitayeho.
Ukuri
Burya ngo abagabo aho bava bakagera banga umuntu ubabeshya, ahubwo ubakoreye ikosa ugasaba imbabazi ubabarirwa vuba ariko ngo iyo akuvumbuye wamuhishe ukuri niho bishobora kuba bibi mu rukundo cyangwa se no murugo
Umutuzo
Burya ngo n’iyo baba bajya basahinda ariko bakunda abagore babaha umutuzo , kuko ngo bituma bumva baguwe neza, ntibakunda abagore babajagaraza, babatesha umutwe, ahubwo bifuza ababatwara gahoro.
Gutegurirwa ifunguro rya nijoro
Kuko ngo abagabo baba biriwe mu kazi burya ngo amafunguro ya saa sita ntakintu kinini amara mu kubagarira urukundo, ariko ngo iyo batashye bakitse imirimo baba bashaka ko abagore babo babitaho bakabategurira amafunguro. Aha rero ngo usanga bayafashe banezerewe kandi bikavuga byinshi mu buzima bwabo kuko ngo aricyo gihe baba babonye cyo gutekereza no kuruhuka bitonze.Ngo iyo umugabo abikorewe biramushimisha cyane
Kumvwa
Bakunda gutegwa amatwi kuko ngo bibereka ko bahawe agaciro.
Ubukwe
Abagabo bakunda kandi bakishimira gukora ubukwe, gusa ngo bagaakunda kugira ikibazo cyo guhitamo uwo bazabana ubuzima bwose kuko batinya guhemukirwa cyangwa se kubaho ubuzima batishimiye nyuma yo kurushinga iyi ngo akaba arinayo mpamvu benshi muri bo usanga biyemeza kurushinga bamaze gukura bifatiye icyemezo batazicuza. Kandi ngo uwabukoze agahirwa mu rugo rwe yishimira kubivuga no kuba muri ubwo buzima.
Yanditswe na Sarongo Richard/Muhabura.rw


text:
Couple ya Daniella & James bateguye igitaramo kidasanzwe kizaba mu kwa gatatu
Yanditswe na: Ubwanditsi
2020-02-06 05:45:35
James na Daniella ni umuryango w’abaramyi. Bombi bakaba basanzwe baririmba indirimbo zihimbaza Imana (Gospel) mu matsinda y’abaramyi atandukanye ku rusengero bansengeraho ndetse no hanze yarwo. Uyu ni umuryango ubana nk’umugore n’umugabo bombi bakaba bariyemeje gukorera Imana bakoresheje impano yabahaye yo kuririmba.
James na Daniella kuri ubu bamaze gushyira hanze indirimbo enye harimo niyakunzwe cyanee yitwa mpa amavuta. Mu kiganiro bagiranye n’umunyamakuru wa www.agakiza.org, bavuze byinshi bizaranga igitaramo bateguye, bise "MPA AMAVUTA" kizaba kuwa 01 Werurwe 2020. kizabera muri Kigali Arena. Bavuzeko muri iki gitaramo hazabo guhembuka cyanee kandi ko atari bo bonyine bazarimba, ko hari nandi ma couple menshi yatumiwe azaza kubafasha gukora umurimo w’Imana.
Kuba umugore n’umugabo bafatanya bose bakaba abaramyi , yewe bakanahanga ni ibintu bikunze kutagaragara henshi. James na Diniella badusobanuriye byinshi ku rukundo rwabo banatanga inama ku urubyiruko. Bavuze ko gufatanya kuririmba n’inshingano z’urugo byoroshye kuko bombi babihuriyeho babikunze cyanee.
Bitewe nuko benshi batabivugaho kimwe uburyo abahanzi bategura ibitaramo bakagurisha amatike kubazitabira ibitaramo , kuko hari bamwe babifata nkaho ari ukugurisha ubutumwa bwiza cyangwa impano Imana yatanze, James yagisubije muri aya magambo "Uyu aba ari umunsi mwiza wo kugirango umuhanzi agaragare cyangwa aboneke mu buryo bwiza. Icyo nshatse kuvuga: muri saund nziza, ahantu heza,ahantu hagutse kandi ibintu byose bisaba amafaranga. Biragoye ko wabonera salle ku buntu, ibyuma, abacuranzi bagucurangira ku buntu. Buri kintu cyose kiba ari amafaranga. Uriya aba ari umunsi wo kugirango abantu baze badushyigikre"
Icyo bombi bahuriraho bagendeye ku rukundo rwabo ni uko , mu gihe cyo gihitamo kwa bakundana hakabayeho gusenga bihagije kuberako hari benshi bayoborwa n’irari ry’umubiri (Ibifatika) ugasanga bahisemo nabi , akenshi urugo ntirurambe kubera rushingiye cyanee kubigaragara n’amaso y’umubiri. Bashimangiyeko urugo rushingiye ku butunzi gusa rutaramba kuko amafaranga ari nk’umushyitsi. Uyu munsi mwakira ejo mugakena, nubwo ubutunzi nabwo ari bwiza ariko hakenewe n’izindi ndagagaciro umugore cyangwa umugabo yakagombye kubahiriza kugirango atabera uwo bashakanye ikigusha, urukundo ni rwo rwa mbere.
Couple ya Daniella na James ni imwe mu ma couple akunzwe cyanee kubera ubumwa bukunzwe na benshi bugaragara mu ndirimbo zabo ndetse hakiyongeraho n’ijwi ryiza bombi bahuriyeho.
Ushobora gukurikirana ikiganiro kirambuye twagiranye n’umuryango wa James na Daniella
Umva indirimbo yabo Mpa amavuta


text:
Asaph Worship Band ikorera umurimo muri Zion Temple ishami ry'i Nyarutarama yateguye igitaramo cy'iminsi 3 cyo kumurika album yayo nshya. Asaph Worship Band yadutangarije ko abazitabira iki gitaramo cy'iminsi 3 bazasogongera Ijuru.
Iyi album
nshya yabo yitwa 'Living Sacrifice', akaba ari album yabo ya gatatu nyuma
y'izindi ebyiri zasohotse mu myaka ibiri itambutse. Iki gitaramo cyo kumurika iyi album kizaba
kuri uyu wa Gatanu kugeza ku cyumweru (tariki 14, 15 ndetse na 16 Kamena 2019) kikazabera
muri Zion Temple Gatenga aho kwinjira bizaba ari ubuntu ku bantu bose.
UMVA HANO'LIVING SACRIFICE' YA ASAPH WORSHIP BAND
Asaph Worship Band yabwiye INYARWANDA ko bizaba birenze kuba igitaramo, bizaba ari umwanya udasanzwe wo kuramya no guhimbaza Imana, ku buryo abazaba bari muri ibyo bihe bazasogongera Ijuru. Yanatubwiye ko ku bw'ibyo, batumiye buri muntu wese kugira ngo hatazagira ucikanwa n'ibi bihe bidasanzwe.
Asaph Worship Band bagiye kumurika album ya 3
UMVA HANO 'LIVING SACRIFICE' ASAPH WORSHIP BAND
REBA HANO 'HOLY SPIRIT' YA ASAPH WORSHIP TEAM


text:
Kandi n’ubu nzi yuko ibyo usabye Imana byose, Imana izabiguha.” Yohana 11:22
Izi ni inkuru za Lazaro, Mariya na Marita bari umuryanago Yesu yakundaga kandi akanahagenda. Akenshi Yesu yajyaga ajyayo iwabo i Betaniya kuruhukirayo. Uyu muryango rero waje guhura n’ikibazo kiwukomereye, musaza wabo Lazaro arapfa.
Ibi wenda ntabwo ari ibintu bishya kubona abantu Yesu akunda barwara cyangwa se bagahura n’ibindi bibazo byinshi bitandukanye.
Mbere y’uko apfa, batumyeho Yesu, Lazaro akirwaye. Yesu arabihorera asibira birenze rimwe mbere yo kwerekezayo kandi ikibazo yari akizi. Nyuma amaze kugera i Betaniya, Marita aramwegera aramubwira ati “Databuja, iyaba wari hano musaza wanjye ntaba yarapfuye. Kandi n’ubu nzi yuko ibyo usabye Imana byose, Imana izabiguha.” Yohana 11:21-22
Mu by’ukuri nubwo Marita ababajwe n’uko Yesu ameze nk’uwabirengagije kuko aba yaraje mbere y’uko barira, ariko yageretseho ijambo ryiza ry’ikizere amufitiye, ko nubwo mu by’ukuri iby’abantu byarangiye ariko ko ibyo Yesu asabye Se (Imana) ibimuha.
Lazaro yari yamaze gupfa no kugezwa mu mva, yatangiye kunuka kubera kumara iminsi, ariko Marita yibuka ko Yesu ataravuga ijambo rye rya nyuma kuri icyo kibazo. Yahamije ko nubwo byanze ariko Yesu agize icyo ashaka gukora,byakunda, mu yandi magambo ni nko kumubwira ko bo byanze ariko we hari icyo yakora. Kuhagera kwa Yesu kwazaniye ubuzima uwari warapfuye, musaza wabo arazuka, aba muzima.
Ubu usoma ubu butumwa, ushobora kuba umeze nka Marita kubera ikibazo runaka ariko nawe ubwire Yesu uti na nubu nziko ibyo usabye Imana ibikora. Na n’ubu Yesu, yagukiza uburwayi, yatanga akazi, yakwambika, yakubakira urugo, yaguha amahoro wabuze, yakubohora mu bubata bw’icyaha. Na n’ubu Yesu yazura ibyawe byapfuye.
Hasigaye ikibazo kivuga ngo mbese urabyizeye? Kuko niyo mpamvu Yesu avuga ngo ‘’Niwizera urabona ubwiza bw’Imana.’’ Yohana 11:40
Imana iracyerekana ubwiza bwayo, bijya gusa naho itinda ariko na n’ubu usoma ibyo Yesu asabye Se arabikora kuko abishoboye. Imana iguhe umugisha kandi ikongerere kuyizera mu izina rya Yesu, Amen!
Kora Share usangize abandi iyi nkuru nziza


text:
1
Don't confuse the peoples negatively, we have to follow the good thing positively. So whatever negative comments, we have to think twice before commenting negativity comments. Our country we have our values and vision. I never considered the idea of negativity. So, I want I am saying is that. S ok let' s the haters we follow our visions and work hard bcse we still have things to do. Let me appreciate our government what you had did in this year left and all peoples of country of Rwanda. This years or vision we have will working together with our governments for to achieving our goals. Thankfully our president Paul Kagame with the your partner's governments. Work hard we get successful.
Mundebere nkuyu ngo ni kuba koko? urakaba uko wabaye uko kwimura imipaka ushatse kuvuga iki koko? ariko ubwonko bwawe ubwo bukumariye iki? wa hene we abantu barapanga ibyubaka ukazana ibivambo bya mp sens. Ibibazo biracyari byinshi keretse Imama yonyine niyo izabakoraho
ibi ni byiza cyane rwose!
NOHELI niwo munsi mukuru wizihizwa n'abantu benshi ku isi kurusha iyindi.Igitangaje nuko n'amadini atemera YESU nayo awizihiza cyane mu rwego rwo "kwishimisha" no Gucuruza: Aba Hindous,Abaslamu,aba Bouddhists,aba Shintos,Animists,etc... Nubwo bimeze gutyo,NOHELI niwo munsi ubabaza Imana kurusha iyindi kubera ko aribwo abantu bakora ibyaha cyane kurusha indi minsi.Barasinda ku bwinshi cyane,bakarwana,bakicana,bagasambana kurusha indi minsi mu rwego rwo kwishimisha.Nubwo isi yose iwizihiza bavuga ko ariwo Munsi Yesu yavutse,ni ikinyoma.Ntabwo Yesu yavutse le 25 December.Nta muntu uzi itariki Yesu yavukiyeho.Ikibi kurushaho,nuko iyo tariki yari umunsi mukuru Abaroma bizihizagaho Ikigirwamana cyabo kitwaga MYTHRA.Imana itubuza kuvanga ibintu byayo n'ibyerekeye Ibigirwamana.Birayibabaza cyane.Niyo mpamvu abakristu nyakuri batizihiza Noheli.Abigishwa ba Yezu tugenderaho,nta na rimwe bizihije NOHELI.Yatangiye kwizihizwa n’Abagatolika le 25/12/354.
Gasore niryari / hehe kwisi wumvise/ wabonye abantu bose bijuse? ihangane. Gusa haranira wijuta nawe ntawundi uzakugaburira kuko ntawugushinzwe usibye inzego za leta kandi ntizabimenya bidaturutse kuriwowe! amaganya ntacyo yagufasha kandi niba aribyo wahisemo, komeza nzaba numva.
Hhhhhh ko ariho mwerekana niho imipaka yimuriwe se abanyakigali nibo banyarwanda gusa
Abantu batekereza ko ari ugupfusha ubusa hari byinshi batazi. Buriya ntabwo bishimisha amaso y'abanyarwanda gusa, ni n'uburyo bwo kwiyamamaza ku ma sociétés acuruza, no kwamamaza u Rwanda mu bukerarugendo. Ni isura nziza y'igihugu iboneka ariko bigira n'ingaruka nziza(impact) ku bukerarugendo mudashobora kwibaza. Mbizi mu bindi bihugu bikurura ba mukerarugendo benshi.
kigali ngo iatatse??! bitumariyikise kukuba itatse twe inzara iiimo kudutema amara abishimwe nimugume mwishime gusa mwibukeko hari nabatishimwe
wowe wiyita Gaga, wibwira ko iyo wirirwa ubungera warananiwe gukora ngo wigaburire wibwira ko abanyarwanda bose ariko bameze? kuki wumva ko umupaka ariwo kibazo? nubwambere wumvise / ubonye gusenya hagamijwe ineza yabanyarwanda? wibaza ko ubakunda cyane kurusha leta yabo? jesa ubwiyo wirwaneho ibyabanyarwanda ubireka, nibyanga upfe, ariko reka kuyobya abantu plz.
ibi njye mbona ari ugupfusha umutungo ubusa.
AbanyaRwanda dukomerezaho muri developments paka 2030. Abanyawanda we deserve better productively.
Uyu mugi urasa neza kabisa! Ubu ni ubudasa bwacu bwo kurangwa n'isuku!
Umwaka 2019, udusigiye iki? -imipaka ifunzwe byateye kuzamuka kwibiciro byibiribwa. -gusenyerwa kwabatindi Ubu badafite ahogukinga umusaya. None ngo umujyi uratatse, Aha nzabandora. Mutanyonga comment yange Kandi namwe
Umujyi wa kigali uzashireho igihembo ku muntu uzajya ataka neza kurusha abandi muri ino minsi yi biruhuko
1


text:
Yuushasama Yukagen wa Ikaga desu ka
เรื่องย่อ Yuushasama Yukagen wa Ikaga desu ka
ไม่มีเรื่องย่อของ Yuushasama Yukagen wa Ikaga desu ka
คำที่เกี่ยวข้อง Yuushasama Yukagen wa Ikaga desu ka
Yuushasama Yukagen wa Ikaga desu ka, อ่าน Yuushasama Yukagen wa Ikaga desu ka, อ่านการ์ตูน Yuushasama Yukagen wa Ikaga desu ka, อ่านการ์ตูนออนไลน์ Yuushasama Yukagen wa Ikaga desu ka, มังงะ Yuushasama Yukagen wa Ikaga desu ka, Yuushasama Yukagen wa Ikaga desu ka แปลไทย, Yuushasama Yukagen wa Ikaga desu ka TH, Yuushasama Yukagen wa Ikaga desu ka อัพเดทล่าสุด, Yuushasama Yukagen wa Ikaga desu ka manga, Yuushasama Yukagen wa Ikaga desu ka ตอนที่, Yuushasama Yukagen wa Ikaga desu ka ch., ดาวน์โหลด Yuushasama Yukagen wa Ikaga desu ka, Download Yuushasama Yukagen wa Ikaga desu ka, อ่าน Yuushasama Yukagen wa Ikaga desu ka ก่อนใครได้ที่ KingsManga ราชาการ์ตูน
ร่วมแสดงความคิดเห็น


text:
Kanda ku ifoto urebe andi mafoto y'abakobwa bashyushye
Kanda hano >>> Reba Abakobwa Bashyushye cyane
Uburyo 5 bwo Kwerekana Urukundo
Amagambo meza kandi aha agaciro umukunzi wawe ni kimwe mu bintu ushobora gukora kugira ngo umugaragarize urukundo.
Ururimi burya ni ikintu gikomeye cyane, rufite ubushobozi bwo kurema ariko kandi rukanagira ubwo gusenya, niyo mpamvu mu byo uvuga niba uri kumwe n’umukunzi wawe ugomba kujya witonda. Amwe mu magambo meza twavuga ni nk’amagambo atuma umuntu amererwa neza, akaba ari amuha compliments kandi amutaka. Ari amagambo amubwira ko ari uw’agaciro, ariwe wifuza mu buzima bwawe bwose, ko nta wundi umukurutira, n’andi menshi atuma yishima.
2. Ibihe byo kuba muri kumwe, mugahana umwanya uhagije
Mujye mufata umwanya wo kurebana, kuganira, guseka... ubu ni uburyo umwe mu bakundana ashobora kuba yifuza kandi kuri we akabufata nk’aho ari bwo umugaragariza urukundo. Kuba wamuha umwanya wawe, ukamureka akakureba, akakuganiriza,.. yisanzuye, yumva ntaho ugiye kujya ngo umucike bimugaragarize ko umwitayeho kandi ko umukunda cyane. Ku bakoresha uru rurimi baba ahubwo banifuza ko ari bo ari n’abakunzi babo yewe banafunga na telefoni ku buryo nta muntu ubasagarira, bagakoresha umwanya wabo ari bombi gusa.
3. Impano
Si ngombwa ko ugira byinshi usobanurira umukunzi wawe mu gihe umuhaye impano runaka, kuko impano ubwayo iba ifite ubushobozi bwo gusobanurira umukunzi wawe icyo utekereza.
Ibyiza by’impano kandi ni uko igisobanuro cyayo kigumaho igihe cyose abona iyo mpano wamuhaye, bityo ugasanga biba byiza kurushaho gutanga impano idapfa cyangwa ngo yibagirane.
Impano kandi ntizigomba kuba zihenze cyane, kuko igishimisha umukunzi ahanini ari uburyo uyimuhaye n’igisobanuro cyayo kurusha yo ubwayo. Gusa burya ni byiza ko utanga impano utarindiriye ko haba ikintu kidasanzwe kugira ngo uyimuhe.
4. Kumuha ubufasha no kumwereka ko witeguye kumufasha igihe cyose
Ingero z’ibyo wafasha umukunzi wawe ni nyinshi. Ushobora kumuzingira imyenda wamusuye cyangwa ukanajya iwe mutabivuganye, ukamutunganyiriza icyumba cyangwa ukamutegurira ifunguro ryiza mu gihe atabyiteguye. Ibi birashoboka ku bamaze kubana ndetse yemwe no ku batararushinga bakundana. Ibi ni ibintu ushobora gukorera umukunzi yaba yabigusabye cyangwa atabigusabye.
Ushobora kandi kumva nk’ikintu avuga ko akeneye, wenda adahita apfa kubona ako kanya kubera ko gihenze cyangwa kidapfa kuboneka, ugahita ucyimushakira. Ibi bikorwa byose bituma umukunzi wawe yumva akwisanzuyeho kurushaho kandi bikamushimisha rwose.
5. Kumugaragariza urukundo umukoraho
Ku bantu bashobora kuba batumva neza ikiza cy’ubu buryo mushobora kurebera ku rugero rw’umwana w’uruhinja.
Ese ntimujya mubona umwana muto arira, hanyuma mama we cyangwa se n’undi muntu wese yamufata mu ntoki ze agahita ako kanya aceceka? Ese aho nturabona ibyishimo umwana muto agira iyo mama we amuhaye akabizu (bisou) ku itama cyangwa mu gahanga?
Natwe rero abantu bakuru bitubaho, iyo umuntu agukozeho cyangwa akaguha bizu ari inshuti yawe ni bumwe mu buryo bwiza bwo kukwereka icyo atekereza kandi nawe ubwawe bukagushimisha.
Si ibi kandi gusa, ikindi gishobora kuboneka hagati y’abakunzi muri ubu buryo ni ugukorana imibonano mpuzabitsina n’uwo mukundana.
Mbere ya byose ariko, jya ubanza wimenye ubwawe, nka bya bindi ngo mbere yo gukura agatotsi mu jisho rya mugenzi wawe, ni byiza ko ubanza ugakura umugogo uri mu jisho ryawe. Burya kumenya uburyo bushimisha umukunzi wawe ni byiza, ariko kandi burushaho kuba byiza iyo ubanje ukimenya nawe ubwawe, ukamenya ikigushimisha, ukamenya uburyo wishimira kurusha ubundi muri ubu bwose tumaze kubona haruguru ariko kandi ukiga no kumenya ururimi umukunzi wawe avuga mu rukundo.
Birashoboka ko mu rukundo waba uvuga indimi zirenze ebyiri cyangwa eshatu, ariko burya haba harimo rumwe rurusha izindi imbaraga bityo rukaba arirwo ukoresha mu rukundo cyane.
Ushobora kuba ukunda impano, ukaba ukunda ko bagusohokana ariko wenda ahanini ukaba ukunda kurushaho gutegwa amatwi n’umukunzi wawe, mukaganira, mukamarana umwanya munini kurusha ibindi byose.


text:
muzatubarize niba itegeko rinena umushahara w’umukozi wo hasi ryarahindutse mutubwire n’amafaranga fatizo ryemeza doreko dukeka ko yari 30000 frw.
RSSB irateguza abadateganyiriza abakozi ko ibihano biremereye bibategereje
Yanditswe na Ntawitonda Jean Claude
Ubuyobozi bw’Ikigo cy’Ubwiteganyirize mu Rwanda (RSSB) bwishimira ko urugendo rwo guteganyiriza abakozi no kubishyurira imisanzu rurushaho kumvikana, bugasaba abakoresha bo mu rwego rw’abikorera kuziba icyuho kikigaragara mu guteganyiriza abakozi.
Mu mahugurwa yagenewe abakoresha bo mu bigo by’abikorera mu Mujyi wa Kigali yabaye tariki 27 Ukuboza 2019, RSSB yagaragaje ko abakozi ba Leta bishingirwa ku kigero cya 100% mu gihe mu bigo by’abikorera bikiri hagati ya 70% na 75%.
Ayo mahugurwa yahuje abayobozi batandukanye bo mu bigo by’abikorera n’abakozi ba RSSB, agamije gukangurira abakoresha mu bigo by’abikorera gufata ubwiteganyirize nk’uburenganzira umukozi wese yemererwa n’amategeko no kubaburira ko hari ibihano biremereye biteganywa n’Itegeko ry’Umurimo mu Rwanda.
Nyirishema Innocent, Umuyobozi w’Ishami rishinzwe kunoza serivisi muri RSSB, yatangaje ko mu gihe Abanyarwanda binjiye mu kerekezo 2020 hari abakoresha bataraha agaciro gakwiye guteganyiriza umukozi.
Yagize ati: “Mu magenzura RSSB ikora byagaragaye ko mu bigo by’abikorera hakiri ikibazo cy’abakozi benshi badateganyirizwa, cyangwa se ugasanga hari n’abateganyirizwa ku mishahara iri hasi itajyanye n’icyo itegeko rivuga, bikaba bisobanuye ko nibaba bageze igihe cyo gufata Pansiyo bazafata iri hasi cyane.”
Itegeko N° 66/2018 ryo ku wa 30/08/2018 rigenga umurimo mu Rwanda ryasohotse mu Igazeti ya Leta yo ku wa 6 Nzeri 2018, rigaragaza impinduka zikomeye zitagaragaraga mu Itegeko N° 13/2009 ryo ku wa 27/05/2009 ryasimbuye, zirimo n’ibihano biremereye bizajya bihabwa umukoresha wese udateganyiriza abakozi cyangwa ubateganyiriza mu buryo budakwiye.
Iri tegeko riteganya amagenzura ahoraho agomba gukorwa mu bigo bya Leta n’iby’abikorera agamije kugenzura ko abakoresha bubahiriza inshingano zo guteganyiriza abakozi, abatabikora bagahwiturwa bakomeza kwinangira bagahanwa hakurikijwe ibiteganywa mu ngingo ya 117, iya 118, iya 119, iya 120 n’iya 121.
Ingingo ya 19 y’iryo tegeko ivuga ko umukozi wagize impanuka cyangwa indwara bikomoka ku murimo atarateganyirijwe n’umukoresha we muri RSSB yishyurwa n’umukoresha amafaranga angana nk’ayo yagahawe iyo aza kuba yarateganyirijwe, harimo kumuvuza n’ibindi bijyanye na byo.
Abadatangira abakozi imisanzu abakozi baburiwe
RSSB ivuga ko aya mahugurwa yagenewe abakoresha azakomeza mu Gihugu hose kugira ngo abakoresha bibutswe amategeko n’inshingano zabo mbere y’uko hongerwa imbaraga mu kubahana.
Nyirishema yakomeje agira ati: “Impamvu y’aya mahugurwa ni uko aho kwihutira guhana abakoresha, twumva dukwiriye no kubigisha bagasobanukirwa neza inshingano zabo ndetse bakanumva ko Umunyarwanda urimo guha Igihugu amaboko ye akwiye guteganyirizwa kugira ngo igihe azaba atabasha gukora azahabwe ibyo RSSB igenera abiteganyirije bageze mu kiruhuko k’izabukuru.”
Iki kigo kiranateganya ko umwaka wa 2020 uzarangira abakoresha bose baramaze guteganyiriza abakozi babo kugira ngo binjire mu kerekezo 2050 bafite ikizere ko imbaraga bashyira mu guharanira iterambere ryabo n’iry’Igihugu zizababera akabando k’iminsi mu masaziro yabo.
Guteganyiriza umukozi ni uburenganzira yemererwa n’amategeko
Minisiteri y’Umurimo n’Abakoziba Leta (MIFOTRA) ivuga ko guteganyiriza umukozi ari inshingano z’umukoresha ariko bukaba n’uburenganzira wa mukozi yemererwa n’amategeko budakwiye kwirengagizwa hagendewe ku nyungu izo ari zo zose.
MIFOTRA ishimangira ko igihe umukozi yatangiye akazi akwiye guhita ateganyirizwa, kuko kubona umuhashahara no kubona ubwiteganyirize byose biteganywa n’amategeko.
Umugenzuzi w’Umurimo ku rwego rw’Igihugu muri MIFOTRA Nkundabakura Kalima Javan, yagize ati: “Abakozi bakwiye kubijijukirwa bakamenya ko ari uburenganzira bwabo, bakabiganiraho n’abakoresha babo kugira ngo umunsi batangiye akazi batangire guteganyirizwa kuko ari umukozi n’umukoresha bose babigiramo uruhare.”
Yakomeje avuga ko kuba hari abakiri inyuma mu guteganyiriza abakozi babo atari ikibazo cy’ubushobozi buke ahubwo ari imyumvire iri hasi n’urwitwazo kuko ubwiteganyirize bw’umukozi bwumvikanirwaho rimwe n’umushahara.
Abitabiriye amahugurwa bavuze ko aziye igihe kuko azatuma abakoresha bikubita agashyi aho batagendaga neza, badategereje gukangurwa n’ibihano.
2 Comments on “RSSB irateguza abadateganyiriza abakozi ko ibihano biremereye bibategereje”
-
-
Mugenzure St Joseph Integrated Technical College_Nyamirambo,ifite ibibazo bikomeye byo kutishyurira imisanzu abakozi Kandi bayabakase ku mushahara


text:
Abahanga mu bya siyansi barashaka kuzura ubwoko bw’utunyamasyo butakibaho ku isi
Abahanga mu bya siyansi bifuza kuzura ubwoko bw’utunyamasyo"Geochelone Abigdoni", nyuma y’aho akanyamasyo rukumbi ko muri ubwo bwoko kitwaga "Georges le solitaire" kari gasigaye kapfuye tariki 24/06/2012.
Ubwo bwoko bwari butakibaho ku isi bushobora kuzongera kubaho ariko bizatwara imyaka myinshi. Utwo tunyamasyo twabaga mu kirwa cya Pinta, kimwe mu birwa bya Galapagos muri Equateur.
Nyuma y’amezi atandatu akanyamasyo "Georges le solitaire" gapfuye, ubushakashatsi bwakozwe na Kaminuza yo muri Amerika yitwa Yale, bwavumbuye utundi tunyamasyo 17 mu kirwa cya Isabela, kimwe mu birwa bya Galapagos dufite uturemangingo duhura n’utwa Georges le solitaire ku gipimo cya 80%.
Ubwo bushakashatsi bwanvumbuye utundi tunyamasyo 280 duhuza uturemangingo ku gipimo cya 90% n’ubundi bwoko bw’utunyamasyo bwabagaho mu kirwa cya Floreana cya Galapagos, na bwo bwazimiye kugeza ubu.
Ibyo ngo byerekana ko kuzura amoko y’utunyamasyo yari yarazimiye bishoboka nk’uko Washington Tapia ukuriye itsinda rikora ubushakashatsi muri Parike ya Galapagos yabitangarije ibiro ntaramakuru by’abafaransa, AFP.
"Georges le solitaire" kavumbuwe mu mwaka wa 1972 ku kirwa cya Pinta, mu gihe abahanga mu bya siyansi batekerezaga ko ubwo bwoko bw’utunyamasyo bwari bwarazimiye kuva kera.
Bagerageje gukora ibishoboka ngo kororoke bagashyirira utundi tunyamasyo tubiri tw’utugore mu ruzitiro bari baragakoreye, ariko biba iby’ubusa.
Kugira ngo ayo moko yazimiye azongere kuboneka hazifashishwa uburyo bwa "Reproduction en captivité" aho inyamaswa ziri kuzimira zishyirwa hamwe zikajya zikurikiranwa umunsi ku munsi mu rwego rwo kuzirinda gukomeza gupfa.
Kugira ngo ubwoko bwazimiye buzongere kuboneka bizatwara igihe
Muri uwo mushinga wo kongera kuzura ayo moko y’utunyamasyo yazimiye, abashakashatsi bo mu birwa bya Galapagos bazatoranya utunyamasyo twagaragayeho kuba duhuje uturemangingo n’amoko yazimiye.
Bitewe n’uko utunyamasyo dutinda kororoka bizasaba gutegereza igihe kitari mu nsi y’ikinyejana nk’uko Washington Tapia yakomeje abivuga.
Ati "Ntituzaba tukiriho ngo turebe uko bizaganda kuko kugira ngo twizere intsinzi yo kugera kuri buriya bwoko bwazimiye bitazajya mu nsi y’imyaka ijana. Kugira ngo akanyamasyo ko muri ubwo bwoko kabyare kagomba kuba gafite imyaka iri hagati ya 20 na 25 ku kanyamasyo k’akagore n’imyaka iri hagati ya 25 na 30 ku kanyamasyo k’akagabo."
Cyprien M. Ngendahimana
Ibitekerezo ( 2 )
UYU MUGABO NAREKE KUKO ALLAH (IMANA) NIYO RUREMA NIKUKI YASHAKA GUTANDUKIRE ESE IYO ISI IZA GUTURWA N,ABANTU 100 AKEKA KOWE YARIKUBA ABARWA MURIBO.
Niba arabahanga bahereye kubantu bagiye bagirira isi akamaro.utunyamasyo turaza kutumarira iki?


text:
Kuva mu mwaka wa 2013 havuzwe umushinga w’umuhanda uva Nyacyonga ukanyura mu gice cy’inganda ahazwi nka “Free Economic Zone” unyuze mu mirenge myinshi y’akarere ka Gasabo. Muri 2015 abaturage batangiye kubarirwa ibikorwa byabo. Bibwiraga ko bazimurwa vuba ariko siko byagenze. Abari baranze kugira icyo bitegura kwimurwa barinubira ko bateshejwe igihe bikabadindiza.
Mu murenge wa Bumbogo, uwa Kinyinya, Kimironko, Ndera n’indi hateganijwe kunyura umuhanda uzagera mu gice cy’inganda (Free Economic Zone). Kubera uyu muhanda ugomba kunyuramo, abaturage barifashe mu gukora ibikorwa bibateza imbere ngo bategereje kwimurwa. Uku kwifata ngo babitewe n’uko ntawigeze ababwira ko igikorwa cyasubitswe, mu gihe abandi bo bahisemo kwikomereza imirimo yabo nk’uko bisanzwe kuko babonye bitinze. Cyakora nubwo bavuga ko babaruriwe imitungo ntabwo bigeze babisinyira.
Umwe mu bayobozi b’umudugudu ufite abantu babariwe, avuga ko na bo nk’abayobozi nta makuru na make bafite kuri uyu mushinga uretse ay’uko hari abagomba kwimurwa. Kuri we ngo ibikorwa by’abaturage bikwiye gukomeza. Agira ati “nanabajije abo ku karere ka Gasabo, bambwira ko nabo nta makuru bafite. Bambwiye rwose ko uriya ari umushinga wo ku rwego rurenze akarere.” Umuturage wo mu murenge wa Kimironko, nawe wabariwe agira ati “ubu nitwubaka bizaduteranya n’abashinzwe uyu mushinga kuko n’agaciro k’ibyo babaze kazahinduka.”
Athanase N. wakomeje ibikorwa bye nk’ibisanzwe n’ubwo bari baramaze kumubarira, n’icyizere mu byo avuga, agira ati “njye ntabwo nari gutegereza ibyo ntazi igihe bizakorerwa. Amazu yanjye nari mfite gahunda yo kuyahindura, nabonye bitinda rero nikomereza ndavugurura. Ndibwira ko niba gahunda yo kutwimura igikomeje bazongera kuza tukabarana.” Yungamo avuga ko nubwo yakoze ibi bikorwa, ariko ko hari igihe runaka yataye ategereje amakuru kuri iryo yimurwa.
Serukundo utuye mu kagali ka Kinyaga, mu murenge wa Bumbogo avuga ko ibi byo kubarira abantu no kubaha ingurane biteza igihombo yaba leta ndetse n’uwimurwa. Abisobanura agira ati “ubu hashize umwaka usaga abimurwa bari kucyo nakwita inkeke. Byatumye abantu badakora uko bikwiye. Ubu bizatuma bagaruka kubara. Bakagombye kujya batangira gahunda yo kumenyesha abantu ibyo kwimurwa ari uko amafaranga bayafite cyangwa se bakajya babanza kubikorera inyigo ihagije”
"...Abaturage barabeshya..."
Kwimurwa no guhabwa ingurane, bifite itegeko ribigenga. Iryo kuwa 11/6/2015, nomero 32/2015 , ryerekeye kwimura abantu ku mpamvu z’inyungu rusange. Risobanura ko igihe cyose umuntu atarahabwa ingurane aba agifite uburenganzira ku mutungo we. Cyakora iri tegeko rivuga ko usaba kwimura abantu ku nyungu rusange agaragaza ko amafaranga y’ingurane ayafite. Ibi nibyo byatumye abenshi mu babaruriwe imitungo biyumvisha ko amafaranga yari ahari, bagahita bahagarika ibyo bakoreraga kuri ubwo ubutaka bwabo.
Reuben Ahimbisibwe, ushinzwe ibikorwa remezo mu mujyi wa Kigali avuga ko nta muntu babaruriye kuri uyu mushinga, n’ubwo atabyemeranyaho n’abaturage. Agira ati “abaturage bavuze ko babaruriwe barabeshya. Uriya muhanda ni umushinga tugishakira amafaranga kuko atari amafaranga ya leta y’u Rwanda. Azava mu baterankunga cyangwa mu bafatanyabikorwa. ”
N’ubwo ariko abaturage batasobanura ibyo amategeko ateganya, ariko babisanisha n’ibyo mu buzima busanzwe. Umwe nawe wabariwe, akurikije ibyo atekereza abisobanura agira ati “ibintu umuntu atasinyiye ntibikwiye guhabwa agaciro. Igihe bazagarukira tuzongera twumvikane dukurikije n’aho ibihe bigeze. Gusa n’ibigaragaza ko batubariye birahari n’ubu inzu zacu bazishyizeho nomero”
Itegeko riteganya ko iyo icyemezo cyo kwimura abantu cyafashwe, ntawe uba yemerewe kongera gukora ibikorwa birambye ku butaka bwabaruwe. Iyo abikoze nta gaciro bihabwa, nk’uko bitangazwa n’umunyamategeko Nizeyimana Elie. Uyu kandi akomeza avuga ko umuturage atakwitwaza ko yabaruriwe ngo abure gukora ibimuteza imbere, igihe cyose nta mwanzuro wigeze ufatwa.
Musonera Sosthène
Ariko wagirango abantu baba bacyatsa. Twumvise ngo uyu muhanda basanze aho uzanyura hari amazu ahenze bahitamo kuwimura, bakawunyuza ahandi. Gusa bakwiye kubitumenyesha kuko tubyumva hanze gusa. Abandi bavuga ko hari abasirikari bakomeye batuye ku Kimironko bashaka ko unyura hafi y’iwabo!!!! Mwakoze kuri iyi nkuru


text:
Akora akazi ko gutunganya imisatsi atitaye ko yarangije kaminuza
Shallon Abahujinkindi warangije kaminuza mu ishami ry’icungamutungo n’ibaruramari, yahisemo kwiga umwuga ujyanye n’ubwiza harimo no gutunganya imisatsi, kuko yabonaga kubona akazi kajyanye n’ibyo yize bitoroshye none ubu biramutunze.
Uwo mukobwa warangije kaminuza muri 2017, yanze gushomera ahitamo kujya kwiga umwuga abifashijwemo n’Umuryango mpuzamahanga ushinzwe guteza imbere uburezi n’amahugurwa (APEFE), akaba yatanze ubuhamya bwe kuri uyu wa gatanu tariki 8 Ugushyingo 2019.
Ubwo buhamya yabutanze ubwo uwo muryango ku bufatanye na Minisiteri y’Umurimo n’abakozi ba Leta (MIFOTRA), bahuzaga abashaka akazi ari bo bize muri gahunda ya ‘Igira ku Murimo’ ndetse n’abagatanga.
Abahujinkindi avuga ko yahisemo kujya kwiga imyuga kuko yabonaga hari abashomeri benshi hanze, we ukumva icy’ingenzi ari uko umuntu abona ikimutunga.
Ati “Narangije muri kaminuza y’u Rwanda, nsanga hanze aha ubushomeri burakaze, mpitamo kongeraho imyuga. Nigiye muri VTC Gacuriro niga gutunganya imisatsi, gukora inzara na ‘make up’, nabikoze kuko jyewe numva nta kazi ntakora, igikuru ni uko mbona ikintunga.
Nshobora no kubona akazi kajyanye n’ibyo nize, ariko na ko kujya kugashaka no gukora ibizamini bisaba amatike n’ibindi. Kuko ubu nkora nkabona amafranga make make, na byo byanyorohera”.
Avuga kandi ko umwuga uba ufite agaciro aho umuntu yajya hose, ari yo mpamvu yumva yanabishishikariza n’urundi rubyiruko.
Ati “Njya nganira n’Abanyarwanda bari mu mahanga nkumva ko batunzwe n’imyuga kurusha ibyo bize muri za kaminuza. Nshobora kuva mu Rwanda nkajya muri Amerika, icyo gihe umwuga wanjye ndumva ari wo wazatuma mbaho neza”.
Uwo mukobwa ahamya ko iyo umuntu yize umwuga akeshi ashobora gutangira kwikorera nta gishoro bimusabye, akitangaho urugero kuko we ubu ngo arikorera, aho asuka imisatsi y’abagore cyangwa abakobwa, umuntu akamwishyura 15,000 amusutse kuva saa mbiri za mu gitondo kugeza saa munani, hakaba n’ubwo asuka babiri ku munsi.
Abahujinkindi yongeraho ko afite inzozi zo kuzikorera, agashinga bizinesi ye ndetse akaba yatanga akazi aho kugasaba.
Ati “Inzozi zanjye ni uko mu gihe kiri imbere nazatangiza ‘salon de beauté’ yanjye ku buryo umuntu azajya atekereza gukoresha imisatsi cyangwa inzara, atekera iwanjye. Nizeye kandi ko nzabigeraho. Ndashimira APEFE kuko ari yo yanyishyuriye ishuri ndetse ikampa na tike mu gihe cyo kwimenyereza umwuga”.
Muri icyo gikorwa, habayeho umwanya wo kuganira hagati y’urwo rubyiruko rurangije kwiga n’abatanga akazi, igikorwa kikaba cyasojwe 37 muri bo bemerewe akazi, cyane cyane mu bigo bakoreyemo imenyerezamwuga.
Uretse ibyo bigo byagendaga bifata bake bake, uruganda C&H Garment ruherereye mu gace kahariwe inganda i Masoro muri Gasabo rukora imyenda, uwari uruhagarariye yavuze ko rurimo kwagura ibikorwa byarwo, rukazafata abakozi bagera ku 2000 umwaka utaha.
Abo barangije muri iyo gahunda ya ‘Igira ku Murimo’ ni 121, hakaba hari abize gutunganya ibikomoka ku musaruro w’ubuhinzi (Food processing), gutunganya imisatsi, kudoda no gukora imigati, muri bo 10 bakaba baramaze kubona akazi.
Umuyobozi mukuru w’agateganyo ushinzwe umurimo muri MIFOTRA, Mwambari Faustin, yavuze ko icyo gikorwa cyo gufasha urubyiruko kwiga imyuga kizakomeza kugabanya ubushomeri.
Ati “Ubushomeri mu Rwanda buracyari hejuru ariko urebye mu myaka itatu ishize hari ikigenda kigabanuka kuko muri 2017 bwari kuri 17% ariko ubu buri kuri 14.5%. Ibyo bituruka ku ngufu zishyirwa mu ishoramari rya Leta no mu ry’abikorera, gahunda rero nk’iyi ya APEFE, zizakomeza kugabanya ubwo bushomeri”.
Gahunda ya Igira ku Murimo ifasha abayikurikira kwiga 50% bari mu ishuri naho 50% yindi bakigira mu nganda cyangwa mu bigo bikora ibyo biga.
Ibitekerezo ( 3 )
Nshimiye cyane Abahujinkindi ku cyemezo yafashe cyo kwiga uwo mwuga yararangije kaminuza, aho gutekereza ko byaba ari igisuzuguriro. Erega burya icyubahiro cy’umuntu gishingira ku cyo yinjiza, s’amashuri yize.Kandi burya amashuri kwiga byakabaye bituma nyirabyo yagura ibitekerezo bituma agira ati: nakora iki ngo ngire icyo marira abandi? aho gutekereza ati:Reka nige bazagire cyo bamarira.kuko burya koko, ak’imuhana kaza imvura ihise.
Ndemeranywa nawe 100%.
Ariko akonako nakazi ndumva kurangiza kaminuza ntacyo bivuze kuko icyambere numurimo naho kaminuza ntabirenze.nabatarabo


text:
Bavoma amazi y’ikiyaga basize aya nayikondo
Abaturage b’Utugari twa Karambi na Isangano mu Murenge wa Ndego, Akarere ka Kayonza, bavuga ko bakoresha amazi y’ikiyaga kubera ko aya nayikondo arimo umunyu mwinshi.
Nizeyimana Salif twamusanze ku Kiyaga cya Kibare avoma, nyamara iruhande rw’ikiyaga hari amazi ya nayikondo.
Nizeyimana avuga ko impamvu bahitamo gukoresha amazi y’ikiyaga ari uko aya nayikondo arimo umunyu mwinshi.
Avuga ko bayavoma babizi ko ari mabi ndetse ngo benshi banayanywa adatetse kubera ikibazo cy’inkwi kandi babizi neza ko bashobora kurwara indwara ziterwa no gukoresha amazi adasukuye.
Agira ati “Turabizi ko ay’ikiyaga ari mabi kandi twakuramo indwara nyinshi cyane inzoka, amibe n’izindi kuko tunayakoresha adatetse kubera inkwi zitaboneka, ariko impamvu tudakoresha nayikondo, ayayo abamo umunyu mwinshi cyane kuko ava ikuzimu”.
Karuranga Leon, Umunyamabanga nshingwabikorwa w’Umurenge wa Ndego, avuga ko umuyoboro w’amazi ya WASAC usanzwe uhari ari muto kuko wari waragenewe kugaburira abaturage bake.
Avuga ko abaturage bafite ikibazo cy’amazi ari abo mu Tugari twa Karambi na Isangano kandi akenshi na bo bayabura igihe cy’impeshyi.
Abasaba guhindura imyumvire bagakoresha amazi ya nayikondo mugihe umuyoboro w’amazi meza atangwa na WASAC utari wagurwa.
Ati “Ugeze ku kiyaga uhasanga nayikondo, umuhigo w’akarere kwari ukugira ngo umubare w’abakoresha amazi y’ikiyaga ugabanuke. Ni ubukangurambaga tugikorera abaturage bacu, bo barumva ko ariya mazi ya nayikondo adateka ibiryo neza ku buryo usanga benshi bashaka kuvoma ikiyaga”.
Karuranga yizeza ko mugihe gito bashobora kuba babonye amazi meza kuko ubuvugizi bwakozwe kenshi.
Munyakayanza Albert, avuga ko amazi meza bayabona igihe cy’imvura ariko byagera mu mpeshyi akabura burundu ku mpamvu batazi.
Avuga ko hashize ibyumweru bibiri nta mazi aheruka muri robine yabo andi mahitamo bagakoresha ay’ikiyaga cya Kibare.
Avuga ariko ko bahorana impungenge z’abana bajya kuvoma yo kubera ko bashobora kugwamo.
Agira ati “Umwana se aho asanze ikiziba ntakivurugutamo, n’ikiyaga yajyamo koga akarohama cyangwa agahura n’imvubu ikamutwara. Impungenge zo turazigira ariko nta kundi nyine”.
Umurenge wa Ndego ni umwe mu mirenge yabayeho nyuma y’urugamba rwo kubohora igihugu kuko mbere hari Parike y’Akagera.
Ni umurenge wabanje guturwa n’abaturage bake, ariko kubera ubutaka bushya bwera bagenda biyongera umunsi ku wundi.
Ibitekerezo ( 1 )
Iyo amazi arigita abaye make muri nappe cg aquifere yegereye ikiyaga nayikondo ikuramo amazi, amazi abona umwanya wokwinjiramo. Umuti ni ukwirinda ikintu cyose cyatuma amazi atemba aho kurigita muri ako gace


text:
Minisiteri y’Ububanyi n’Amahanga n’ubutwererane (MINAFFET) yemeye gutanga inkunga ikenewe mu gukemura ibibazo biri mu ihuriro ry’Abanyarwanda baba mu mahanga (RDGN), byageze aho komite Ngenzuzi itangaza ko ihagaritse “burundu” Perezida w’iri huriro ku Isi, Alice Cyusa Kabagire n’Umwungiriza we Norbert Haguma.
Kuwa 17 Ugushyingo 2016, komite ngenzuzi ya RDGN nibwo yavuze ko ihagaritse burundu abo bayobozi, ivuga ko mu mikorere yabo harimo “ibibazo biteye ubwoba’’ ku buryo bidakemuwe vuba na bwangu bishobora no gusenya w’abanyarwanda bo muri Diaspora, bitewe n’amakimbirane, amatiku n’amacakubiri” aterwa n’imikorere yabo idahwitse.
Cyusa umaze umwaka n’amezi 11 ayobora RDGN yasobanuye ko “komite yafashe icyemezo nta burenganzira ifite” ndetse kugeza uyu munsi aracyari umuyobozi kugeza ubwo hazakorwa amatora mashya mu kwezi gutaha.
Mu ibaruwa Umunyamabanga uhoraho muri MINAFFET, Claude Nikobisanzwe yandikiye Komite Nyobozi na Ngenzuzi za RDGN, yavuze ko kuzamura umusanzu w’Abanyarwanda baba mu mahanga mu guteza imbere imibereho n’ubukungu bw’igihugu cyabo bisaba ubumwe, gukunda igihugu no gukorera hamwe ntawe uhejwe.
Ati “Inteko rusange y’abatoye yari yizeye neza ko muzuza inshingano zanyu mukorera hamwe. Ariko duherutse guterwa inkeke n’ibyakozwe, byatangajwe na bamwe muri mwe (muri komite ya RDGN), bisa n’ugucikamo ibice, ibyemezo bitumvwa kimwe n’impande zose ndetse bikumira bamwe.”
Yagarutse ku nama yahuje Komite Nyobozi na Ngenzuzi za RDGN muri Minaffet kuwa 26 Ukuboza 2015, hagamijwe gushaka umuti w’ibibazo byari bihari, ariko ngo uyu munsi bari kubona ibinyuranye n’ibyiyemejwe icyo gihe.
Ati ‘‘MINAFFET ari nayo ishinzwe diaspora ntishyigikiye igikorwa na kimwe cy’umuntu ku giti cye cyangwa itsinda ry’abantu hashingiwe ku myanzuro itumvikanweho kandi iheza bamwe ku rubuga muhuriyeho, imigambi n’ibikorwa bya diaspora cyangwa gushyira ku ruhande bamwe mu bagize ya RDGN ku mpamvu iyo ariyo yose.’’
Nikobisanzwe yabasabye kurenga ibibazo bafitanye hagati yabo, ahubwo bagashyira hamwe, bahuje intego yo guteza imbere RDGN, bakabanza kwicara bagasasa inzobe bakabwizanya ukuri, ati “muzabona ubufasha bwose bwa MINAFFET”.
Alice Cyusa wateye utwatsi Ngenzuzi yavugaga ko yamuhagaritse burundu, yavuze ko amategeko agenga iri huriro bamaze iminsi bayavugurura, aho ‘‘habayeho kuvangavanga inshingano’’ bikaba imbogamizi kuri RDGN, ‘‘ugasanga umuntu ari muri komite Ngenzuzi we akumva ko byanze bikunze ari muri Nyobozi.’’
Yakomeje agira ati ‘‘Tumaze imyaka ibiri twarananiwe kumva buri muntu inshingano ze. Umuntu, ati « ndagenzura », kubw’ibyo « ndayobora ».
Yavuze ko ikibazo “gikomeye cyane” ari ukuba abantu bahurira mu nama rusange bataziranyegira buri wese akaba ari umukandida kandi hashobora kubamo n’abadafite ubumenyi bukenewe ku muyobozi, bityo ngo ntabwo ntabwo bizongera kubaho, abakandida muri RDGN bazajya batangwa ku nzego z’ibihugu batuyemo.
Cyusa yavuze ko inshingano bari barahawe na Minaffet mu myaka ibiri ishize ya manda yabo bazujuje n’ubwo hagiye habamo ibibazo, ndetse ngo ibyo gushaka guhirika ubuyobozi bizeye ko bitasubiza RDGN inyuma cyane.
Biteganyijwe ko Inteko rusange ya RDGN izaterana mu cyumweru cya gatatu cy’Ukuboza 2016 ku itariki izemeranywaho, aho abagize diaspora nyarwanda bazahurira i Kigali bagatora itegeko rigenga RDGN na komite nshya izayobora iri huriro mu myaka ibiri iri imbere.


text:
Kanda ku ifoto urebe andi mafoto y'abakobwa bashyushye
Kanda hano >>> Reba Abakobwa Bashyushye cyane
Guhuza Igitsina Bwa Mbere-Ku Bakobwa
Ese ndabikunda?
ese ndibubabare?
ese ndibushimishe inshuti yange?
ese iyi nshuti niyo nyayo?
Ibyo ni bimwe mu bibazo abakobwa bibaza mbere yo gukora imibonano mpuza bitsina ku nshuro ya mbere. Mu byukuri rero inshuro za mbere ntabwo zibukwa neza mu buzima... abakobwa benshi bemezako inshuro za mbere ziryana ho gatoya, ko ziba zidashimishije cyane, iyo rero umaze kumenyera nibwo utangira kumva no kumenya neza ibyiza by’ imibonano mpuza bitsina.
Kwitegura guhuza Igitsina ubwa mbere
Icya mbere ugomba gutekerezaho ni umuntu muri kumwe. Iyo nshuti muba mugiye gukorana imibonano ugomba kuba uyikunda nayo igukunda bihagije. Abakobwa benshi bahubukira mu mibonano mpuza bitsina bataritegura neza kubera ko inshuti zabo zibirukansa cyane cyangwa hari ibyo zibemereye nk'amafaranga n'ibindi. Niba umuhungu adashobora gutegereza igihe wunva uri witeguye kugirango mubikore mureke ntacyo aba akumariye... Nta mpamvu yo kubikora nyuma ukicuza.
Dore bimwe mu bibazo ushobora kwibaza:
-Uyu mushuti wange mufitiye ikizere?
-Ubu se nyuma yaho tuzagumana cyangwa azigendera?
-Aho sinaba nihuse
Burya niwumva utabyiyumvamo uzabyihorere. Singombwa kuryamana n'umuntu uba ari bubyuke yivuga ibigwi mu nshuti ze...kandi wowe nta nyungu ubifitemo usibye kugutesha icyubahiro kandi abasore nk'abo baragwiriye
Ikintu gikomeye ugomba kumenya nuko ugomba kwirinda ingaruka wavana mu guhuza igitsina n'undi muntu. Waba wirinda gusama cyangwa wirinda indwara zituruka ku mibonano mpuza bitsina ugomba kwirinda bihagije. Ugomba gukoresha agakingirizo uko byagenda kose.
Hari abasore rero badakunze gukoresha udukingirizo, bakagusobanurira muri aya magambo:
-Wapi wana capote ituma ntashyukwa neza...
-Capote ni feke ituma umuntu atumva uburyohe....
-Ewana aho nagiye kuzigura nasanze zashize...
Ntibakakubeshye, udukingirizo tugurishwa ahantu henshi haba mu ma boutique cyangwa muri za pharmacie, nawe ushobora kukigurira ntakibazo.
Bakobwa rero nababwira iki nimwitonde mubyirukane umuco n’ubwitonzi nyarwanda.


text:
Umuhesha w’inkiko w’umwuga aramenyesha abantu bose babyifuza ko kuwa mbere taliki 30/9/2019 saa yine za mu gitondo (10h00) na saa sita z’amanywa (12h00) azagurisha bwa mbere muri cyamunara umutungo utimukanwa ugizwe n’inzu wa Nsengiyumva Donat Saleh na Nyirahabineza Djalia uherereye mu Karere ka Rusizi, Umurenge wa Kamembe, Akagali ka Kamashangi, Umudugudu wa Kannyogo.
Cyamunara ikaba izabera aho umutungo uherereye. Niba ukeneye ibindi bisobanuro wasoma itangazo riri hano hasi cyangwa se ugahamagara Me Idrissa Mulindabigwi kuri Tel igedanwa no 0788353677.


text:
11 commentaires
-
gusebanya ni bibi.!!
-
Comment za # Ali, Faby,Rwema, Rudomoro, Donnie, Mambo.
Ndabona nabasazije kabisa ! Mwagombye kunshimira kuberako nagiriye inama uw mukobwa wakagame, mumenyesha amangazini acuruza ibyo kubungabunga ubwiza bwabakobwa nabagore, kugira ngo azajye kugura umuti wo kuvura izo mbyiro ziri kunkokora ze ! Azagane amangazine yitwa Yves Rocher, baazasukura izo nkokora ze. Nanone namugiriye inama ya kureka gusokoza chignon kuko ituma aba très bizarre. Kuko agatwe ke ni gato cyane, kandi afite ijosi rirerire. Iyo umuntu ateye atyo ntaba agomba gusokoza chignon kuko bihumira kumirari, ukabona kumureba bitizihiye ijisho. Ashobora gushyiraho chignon gusa iyo yasutse mèches, kuko byo bipfa kumurengera, ukabona umutwe we ubaye proportionnelle yuko ateye. Nonese ninavuga ko Nyina Nyiramongi atarakwiriye kwamabara baratintugu kubera ko afite amaboko manini cyane bikabije, cyangwa se mugiriye inama yo kureka kurya kugira ngo ananuke, bityo ntajye adodesha imyenda imuhambiriye cyane mumaboko nkuko nabonye ifoto ku gihe ngo arimo aha abagore impmyabushobozi, nanone naba nkosheje ! Ngaho nihagire umbwira ko bigeze babona Jeanette yambaye indi pataro itari iriya yumukara ! Wagira ngo uwayimushoneye yarapfuye, kuko ntahamya ko yabona impanurano imukwiriye. Erega rubanda (umuntu wese) akwiriye kwimenya ! Ntabwo waba ungana nabasumo bo muri Japon ngo wihe kwambara imyenda yaba mannequin. Harya ngo wigana ingendo yundi bikakugendra gute ? Njye ni inama nabagiraga gusa, mvuze ibiriho byukuri, sintukanye nkuko mwe mwirirwa mutuka abandi mubaziza uko bameze !
-
Ese Mathilde n’abagushyigikiye, iyo ntambara ko ndeba ntaho izabageza! N’ukubura icyo utuka inka ngo dore igicebe cyayo. Ibi lero ndumva byerekana ko uretse n’ibi ntaniyindi ntambara mwatsinda ko ntabwo aruko zirwanwa. Niba utanakunda ubuyobozi bwigihugu buriho, wabikoze mu buryo busobanutse aho kujya ku ka rubanda ukambara ubusa n’abakubonye bose bati dore wa munyarwanda. N’ubwo waba urumusazi uba uri icyaboze cy’urwanda. Nibura wagombye kubanza kujya kwiga umuco nyarwanda nzi ko uwufite atajya avuga cyangwa ngo yitware atyo.
-
Ndabona mwikoreye Mathilde Sano ngo avuze nabi ruliya ruyongoyongo(umukobwa)rwa Kagame!!! Ariko mwabaye mute koko???? Kirya abandi, bo bajya kukirya kikishaririza kweli!!! Niko ye di, Habyarimana mwamutukaga(kugeza na nubu) bicyeya kugeza naho mwilirwa mutuka Umugore we(Agathe), ngabo ba Kayibanda n’abandi bose mudasiba gutuka ngo abo boe(Abahutu) ni abagenocideri n’ibindi bitutsi byinshi!!!! Ariko hagira uvuga nabi kariya kanywamaraso ngo ni KAGAME, cg se ruriya rugore rwe KANJOGERA Murutubarwe na biriya biyongoyongo ngo ni inzana ze, mugatangira mugasakabaka ngo babavuze nabi!!!!! Just forget !!!!! INZOKA NTIBYARA UMUSEREBANYA, IBYARA INZOKA BYANGA BIKUNZE , kandi ngo umwana wa SAMUSURE AVUKANA ISUNZU !!!!! Ubu se abana ba KAYIBANDA cg se aba HABYARIMANA bari hehe di !!!!! Ntimwibuka ko umwe mu bahungu be KAYIBANDA IRENE inyenzi mwamiciye ku Kacyiru !!!! NYOKA NI NYOKA, MWANA WA NYOKA NI NYOKA TUUUUUU!!!!
-
riko abanyamashyari bararwira uyu nguyu yiyise mathilida akarenza,yebabawe abantu nkamwe babaho? nibaza ko ar wowe wenyine ,ngo afite inkokora zu mukara, ubwo nawe ngo wabonye inenge da,ubuse wofite izu bururu,ubuze icyo nenga undi ntabura ibya vuga,nukomeze ushakishe uzabona ni bindi ngo inkokora ha ha ha nti mugashake gutera complexe umuntu, uriya mukobwa ni mwiza 100/100 nubwo nta kuzi rwose ni baza ko utamugera no munda,ntigaharabike abandi utabanje kwikoraho isuzumwa
-
Aba nibo banyarwanda birirwa barira ngo babatwaye igihugu…Uyu Mathilda Sano agaragaje urwango abanyarwanda batojwe rwo kwanga abadasa nabo kugera aho biyemeje kubarimbura……Ubu wasanga nawe ari mu barwanira kuzayobora igihugu mu bihe biri imbere…..mu nyandiko nagiye nsoma ku mbuga za internet z’abarwanya Kagame, ni ubwa mbere mbonye noneho abavanga mo no
kwanga umuryango we….Ubu se koko ubujiji burenze ubu ni ubuhe?? Ku isi yose hakoreshwa strategy nyinshi zo gusenya umuntu muhanganye yaba mu matora cyangwa se mu bundi buryo abantu baba bahanganye ariko nta na rimwe ndumva umuntu yibasira umuryango w’uwo bahanganye…….Dore ni uku Leta yacu ya mbere yatsinzwe urugamba ihugiye mu kumara abantu nk’aho yatsimbaraye ku birindiro byayo. Iyo abahutu batarangazwa no kwica abatutsi iriya ntambara iba yararangiriye mu mishyikirano…….
Anyway…..Now its too late to reverse it…So, lets just assume……, like it or not….
RWANDA WAGORWA….
-
Kuri Mathilda Sano
Mbega ubugoryi, mbega urwango mbega ubutindi! Uziko utuka uyu mwana wa Kagame bigatuma ahubwo umuntu akwibazaho ari wowe! Umva nanjye hari byinshi ngaya Kagame n’ingoma ye, ariko ubutindi n’ubushizi bw’isoni nk’ubwawe wiyita Mathilda ntaho ndabubona. Uyu mwana se akugize ate? Yakikugira se ho uramutuka uko ateye yariremye? Kimwe nawe n’undi uwo ari we wese turavuka tukisanga uko tumeze ari nako Imana iba yaturemye. Wowe se uvuga ibyo harya nta nenge ugira? Niyo waba ntazo ufite ntibiguha uburenganzira bwo kwikorera umwana utagize icyo agutwara bene aka kageni. Ikindi ni uko ubwiza buba mu maso y’ureba, uretse ko uru rubuga rutanagenewe gutoranya abakobwa benshi kuruta abandi, ariko menya ko hari abandi benshi babona uyu mwana ari ihogoza. Niba ufitanye ikibazo na se kivuge ariko ibyo gutuka umwana gutya ni wowe wisebya mba ndoga Rwanyonga. Naho nyina we kutubwira ko yambara ipantalo y’umukara numvisemo ubucucu ntarigera numva. Ni ishyano n’uyu mwanya ntaye ngusubiza kuko kuva internet yaduka sindabona inyandiko yuzuyemo ubugoryi nk’iyi.
-
Ese Mathilde ubwo uvuze iki ? abo bana ba Kagame urabahora iki…ni ishyari ubafitiye niba afite ijosi rirerire bikurya he ? Ubwo se wowe usa gute shyiraho agafoto mama tukurebe ? Dore niba wanga Kagame ntukavange ibintu ngo uzanemo umuryango we…
-
abantu bivanga mubitabareba,none se wowe ugira i pantaro imwe yumukara,waragowe basi uzagende jeannette aguhe kuko we agiranyinshi zitabarika ubwo kuko uru muturage urashaka yambare iya jaune,ange nawe uzabaze aba ntu bakuruta inkokora zu mukara nizi nfura ntabwo zigira bariya ntavuze,ahubwo wowe waba umusumba ubwiza ishari.com
-
Aka kagabo kinjati ngo ni Kagame iyo kabyinana nurugore rungana nkikigega, kumva akatari ka gabonusu ! Kagame yarakwiye kwisubiraho akarongora akagore kameze nkuruyongoyongo nka Ange Kagame. Uretse ko uriya mikobwa we uko ateye bisekeje ! Afite ijosi rireshya numutumba winsina, ariko agatwe kageretseho kakamera nkakabuye kisarabwayi ! Reka rero noneho iyo yasokoje chignon ! Biba umwaku ! Hari nukuntu uwo mukobwa afite inkokora zisa numukara cyane kuburyo wagira ngo bazisize imbyiro ! Maze akarenga akambara imyenda igaragaza amaboko yose da ! Rubanda ntirwimenya koko ! Matabaro ndagusabye ngo ntunyongere comment kuko nshaka kurangira Ange Kagame umuti wo kuvura ziriya nkokoraze zisa nimbyiro. Azajye mumangazini yitwa Yves Rocher abaze umuti ubivura bazawumurangira.
Akandi kantu kamwe nshaka kwibariza Jeanette Kagame: yabuze amafranga yo kugura indi ptaro ko iriya yumukara ahoramo buri gihe yabaye nkirangamuntu ye !
-
mwakoze cyane kudushiriraho kano ka video, twishimye kubona president wacu kagame oye oye oye


text:
>> Igihe cy'Adiventi
Amasomo yo ku cyumweru, icyumweru cya 1 cy'Adiventi, B
Isomo rya mbere : Iz 63, 16b-17.19b; 64, 2-7
Igitabo cy’Umuhanuzi Izayi
63, 16bUhoraho, ni wowe Data n’Umucunguzi wacu, ngiryo izina ryawe kuva kera kose. 17Uhoraho, kuki ureka duteshuka inzira zawe, tukanangira imitima yacu kugeza n’aho tutakikubaha ? Tugarukire, turi abagaragu bawe, turi n’imiryango y’umunani wawe.
19bNone iyaba wari ukinguye ijuru ngo umanuke! Imisozi yose yarindimukira imbere yawe, 64,2kubera ibintu biteye ubwoba waba ukoze tutabyiteguye. 3Nta na rimwe bigeze babyumva, nta na rimwe bigeze babibwirwa. Nta jisho ryigeze ribona indi mana ikora ityo, ngo irengere uwayizeye uretse wowe. 4Usanganira abishimira gukurikira ubutabera, bakwibuka bagakurikira inzira zawe. None waraturakariye kuko twagucumuyeho, ariko kandi tuzakizwa n’uko tugarutse mu nzira zawe. 5Twese twari nk’abahumanye, n’ibikorwa byacu by’ubutabera bimeze nk’umwenda urimo imyanda; twese twararabiranaga nk’amababi yahungutse, ibicumuro byacu bikatugurukana nk’umuyaga. 6Nta n’umwe wari ukiyambaza izina ryawe ngo yisubireho maze akwizirikeho, kuko wari wadukuyeho amaso ukatugabiza ibicumuro byacu. 7Nyamara kandi Uhoraho, ni wowe Mubyeyi, turi ibumba ribumbwa na we, twese turi igikorwa cy’ibiganza byawe.
Kuzirikana : Zab 80 (79), 2.3b, 15-16, 18-19
ZABURI
Inyik/ Mana tuzahure, ubengeranishe uruhanga rwawe maze dukire.
- Mushumba wa Israheli, tega amatwi wowe uyobora Yozefu nk’ubushyo,
- wowe wicaye hejuru y’Abakerubimu garagaza uwo uri we!
- Garagaza ububasha bwawe maze udutabare!
- Uhoraho, Mugaba w’ingabo, dukundire ugaruke,
- urebere mu ijuru witegereze,
- maze utabare uwo muzabibu.
- Urengere igishyitsi witereye,
- n’umucwira ugukesha imbaraga.
- Ikiganza cyawe kizahore kiramburiye
- kuri ya Ntore ishyigikiwe n’ukuboko kwawe,
- uwo mwana w’umuntu ugukesha imbaraga.
- Bityo ntituzongera kuguhungaho,
- uzatubeshaho twiyambaze izina ryawe.
Isomo rya kabiri : 1 Kor 1, 3-9
Ibaruwa ya mbere Mutagatifu Pawulo lntumwa yandikiye Abanyakorinti
Bavandimwe, 3tubifurije ineza n’amahoro biva ku Mana Umubyeyi wacu, no kuri Nyagasani Yezu Kristu. 4Mpora nshimira Imana yanjye kubera mwebwe, nibuka ineza yayo mwaherewe muri Kristu Yezu. 5Koko rero Imana yabasenderejeho ingabire z’amoko yose muri We, cyane cyane iyo kumumenya no kumumenyesha abandi. 6Bityo guhamya Kristu mukaba mwarabyikomejemo, 7ku buryo nta ngabire n’imwe y’Imana mubuze, mu gihe mugitegereje ukwigaragaza kwa Yezu Kristu Umwami wacu. 8Ni we uzabakomeza kugeza mu ndunduro, kugira ngo muzabe muri indakemwa kuri uwo munsi wa Nyagasani Yezu Kristu. 9Ni indahemuka, Imana yabahamagariye kugirana ubumwe n’Umwana wayo Yezu Kristu, Umwami wacu.
Ibango-ndirimbo ribanziriza Ivanjili : Zab 85 (84), 8
Alleluya Alleluya.
- Uhoraho twereke impuhwe zawe,
- kandi uduhe agakiza kawe.
Alleluya.
Ivanjili Ntagatifu : Mk 13, 33-37
+ Mariko
Muri icyo gihe, Yezu yabwiraga abigishwa be ibyerekeye ihindukira rye ati 33«Mwitonde, mube maso kuko mutazi igihe bizabera. 34Bizaba bimeze nk’umuntu wagiye mu rugendo, agashinga abagaragu be urugo rwe, akagenera buri wese umurimo we, naho umunyarugi akamutegeka kuba maso. 35Murabe maso rero kuko mutazi igihe nyir’urugo azazira, ari ku mugoroba, ari mu gicuku, ari mu nkoko cyangwa mu gitondo, 36kugira ngo atazaza abatunguye agasanga musinziriye. 37Ibyo mbabwiye mbibwiye n’abandi bose : Murabe maso !»


text:
Gusigasira ibiro byawe biri mu byagufasha Kugira ubuzima buzira umuze. Igihe ibiro byawe bibaye byinshi cyangwa bike cyane bishobora kugutera ibibazo bitandukanye by’ubuzima.
Hari uburyo butandukanye wakoresha kugira ngo umenye niba umubyibuho ufite ujyanye n’uburebure bwawe. Uburyo bukunzwe gukoreshwa ni igipimo cya BMI (Body Mass Index). Ubu buryo bwo kwifashisha igipimo cya BMI buroroshye kandi nta giciro bugusaba.
Dore uko bikorwa:
1. Ukoresheje imetero, pima uburebure bwawe.
2. Ukoresheje umunzani, ipime ibiro bwawe.
3. Hanyuma ufate uburebure wabonye ubwikubekabiri
Tuvuge niba ufite metero imwe na mirongwirindwi fata 1.70m×1.70m=2.89m2
4. Fata ibiro wabonye ubigabanye na bwa burebure bwikubye kabiri
Tuvuge urugero niba ufite ibiro 73 uzafata 73kg ÷2.89m2=25.26kg/m2
5. Icyo gisubizo uzabona azaba aricyo gipimo cyawe cya BMI.
Ugendeye ku gisubizo wabonye reba uko uhagaze:
- BMI iri munsi ya 18.5: ibiro byawe ni bike.
- BMI iri hagati ya 18.5 na 24.9 : ibiro byawe bijyanye nuko ureshya.
- BMI iri hagati ya 25 na 30 : ibiro byawe ni byinshi.
- BMI iri hejuru ya 30: ufite umubyibuho ukabije.
Fata ingamba
- Niba usanze igipimo cyawe cya BMI cyiri hagati ya 18.5 na 24.9 irinde ko cyahinduka ngo kijye munsi cyangwa hejuru y”umurongo.
- Mu gihe usanze igipimo cyawe cya BMI cyitari hagati ya 18.5 na 24.9 kurikiza inama zitandukanye z’ubuzima kugirango wongere cyangwa ugabanye ibiro bitewe n’icyiciro urimo


text:
Basomyi b’urubuga MUHABURA.RW nkuko mumaze kubimenyera, twibukiranya udukuru ndetse n’utugani two hambere dore ko byagaragaye ko benshi muri twe tuba tudukumbuye ndetse bikatwibutsa ubuzima ndetse n’imitekerereze ya cyana.
Imyigire yo hambere itandukanye n’iyubu niyo mpamvu hari tumwe mu dukuru twagiye twifashishwa mu myigire cyane cyane yo mu mashuri abanza, ariko ubu tutakirangwa mu bitabo bishya bikoreshwa ubu. Aka gakuru ka Nyiramwiza kabaga mu gitabo cy’ikinyarwanda mu mwaka wa gatatu(...)
Basomyi b’urubuga MUHABURA.RW nkuko mumaze kubimenyera, twibukiranya udukuru ndetse n’utugani two hambere dore ko byagaragaye ko benshi muri twe tuba tudukumbuye ndetse bikatwibutsa ubuzima ndetse n’imitekerereze ya cyana.
Imyigire yo hambere itandukanye n’iyubu niyo mpamvu hari tumwe mu dukuru twagiye twifashishwa mu myigire cyane cyane yo mu mashuri abanza, ariko ubu tutakirangwa mu bitabo bishya bikoreshwa ubu. Aka gakuru ka Nyiramwiza kabaga mu gitabo cy’ikinyarwanda mu mwaka wa gatatu w’amashuri abanza. Isomere wiyibutse cyangwa se umenye uko abakera bigaga:
Nyiramwiza
Kera habayeho umagabo, akagira umugore. Bukeye umugore arasama. Umunsi umwe uwo mugore yegura ikibindi ajya kuvoma kandi akuriwe. Aragenda aravoma, amaze kuzuza amazi mu kibindi, agerageza kucyikorera kiramunanira. Nuko arivugisha agira ati ” icyampa nkabona unyikorerera iki kibindi, maze iyi nda ntwite nazayibyaramo umukobwa, nkazamumushyingira; nazayibyaramo umuhungu bakazanywana. » Ako kanya inkuba irakubita, ikibindi iragiterura igitereka mu rugo.
Biratinda maze wa mugore arabyara, abyara umukobwa. Bamwita Nyiramwiza. Amaze kuba umwangavu, umurabyo ukajya uza ugahagarara ku muryango, ushaka kumutwara. Nuko wa mukobwa akaririmba ati ” erega sinari nakura, yewe mwami wo hejuru, ninkura nzagusanga ! ” Bikomeza bityo! Ababyeyi be bamubuzaga kujya hanze kugira ngo inkuba itamutwara.
Umunsi umwe, abandi bakobwa baraza baramushukashuka ngo bajyane gutashya no kwahira ishinge. Nuko yiteba ababyeyi be maze ajyana n’ abandi. Bageze ku gasozi, imvura iragwa. Abakobwa bose bajya kugama mu isenga ry’impyisi.
Bagezemo umurabyo ushinga ku muryango. Nuko ba bakobwa basohokamo umwe umwe; ugeze ku muryango akavuga aririmba ati ” si jye Nyiramwiza useka amasaro agaseseka.” Maze umurabyo ukamureka agatambuka. Nuko Nyiramwiza asigayemo wenyine araza, ageze ku muryango, avuga kimwe n’ abandi. Nuko araseka! Maze amasaro arameneka, yuzura hasi. Ako kanya inkuba irakubita. Me ! Iramutwara !
Amaze kugera mu ijuru inkuba iramutunga, babana igihe kirekire. Amaze kubyara gatatu ahetse uwa kane, abwira.Nkuba ati ” ndashaka kujya gusura iwacu ndabakumbuye. ” Inkuba irakubita, maze iramwururutsa. Imuha amatungo: inka, ihene n’intama. Imuha n’ abagaragu bo kumutwaza amaturo n’ibindi byinshi.
Nuko Nkuba aramubwira ati ” uramenye unyure mu nzira y’ agatsibanzira, ntunyure mu nzira y’igihogere. Naho ubundi wazahura n’umugabo utari jye.”
Nuko Nkuba amaze gusubira inyuma, wa mugore yinyurira mu nzira y’igihogere, ngo mbese araba iki ? Bageze imbere bahura n’igisimba. Kimwaka ibyo yari afite byose kirabirya. Hasigara we n’ abana be gusa.
Kirangije kiti ” mpeka.” Aragiheka, maze akagenda ahigimba, naho ari ugucira amarenga ba bana be aho bari bahungiye ngo bajye kubwira basaza be ngo baze bamukize icyo gisimba. Ubwana burarorongotana bugera kwa ba nyirarume, buvuga uko byagenze.
Hanyuma bambika imbwa, bafata amacumu n’imiheto baratabara. Bahageze, basanga wa mugore agihetse cya gisimba, ariko atagishobora gutambuka. Ababonye agiterera hasi. Babanza kugica agahera, nyuma bagica amaboko n’ amaguru. Ibyo cyari cyariye byose babikivanamo. Nuko baracyica. Nyiramwiza abona gutaha iw’ ababyeyi be.
Si jye wahera !
MAGURU yasarways


text:
Kenneth ni izina rihabwa abana b’abahungu, rifite inkomoko muri Écosse rikaba risobanura ‘umusore mwiza’.
Mu 1929, izina Kenneth ryari mu akunzwe cyane muri Leta Zunze Ubumwe za Amerika. Rirakoreshwa cyane mu bihugu bikoresha Icyongereza birimo na Australie.
Ba Kenneth bakunda ubwisanzure, baharanira ishema muri byose kandi baba bumva bahorana ubuyobozi. Batekereza za ndoto zigaragara nkaho zidashoboka kandi ntibagira kwihangana kwinshi kuko bo baba bashaka ibintu bikozwe ako kanya.
Aba basore ntibanyurwa n’ibyo bafite uwo mwanya ahubwo bahorana inyota yo kugera ku bindi bishya. Iteka ryose baba bashaka kugera ku ntego zitandukanye icyarimwe, kubona amasura mashya, kugera ahantu hashya n’impinduka nshya. Gusa ibi ntibivuze ko ba Kenneth atari abizerwa ahubwo ni uko badakunda kuba babohewe ku kintu kimwe.
Ba Kenneth ntibaruhuka, bahora iteka bahirimbana kubera kwibaza uko ejo bizamera. Bagira igikundiro ku bakobwa kandi bazi neza inzira bakoresha kugira ngo ubahe icyo bakwifuzaho.
Uretse kuba bakorana ubwitonzi ibintu byabo bagamije kwemeza abantu, ba Kenneth bakunda gukora akazi katababoha. Aba basore barambirwa vuba, bagira uburakari rimwe na rimwe mu kazi ndetse usanga bagira ibitekerezo byiza ariko kubishyira mu ngiro bikaba ingume.
Ba Kenneth bagira igikundiro mu bantu kandi imiterere yabo ikurura abantu ituma kubona inshuti bitabagora. Bagira umutima wo gutanga no gutunga ibintu bifite agaciro kenshi.


text:
Kuri uyu wa Kane tariki 20 Gashyantare ahagana saa yine z’amanywa, mu Murenge wa Nyakariro mu Kagari ka Gishore mu Mudugudu wa Rusagara, umugabo witwa Uwizeyimana Augustin w’imyaka 55 yiyahuye yimanitse mu mugozi yakoze mu inzitiramibu.
Abaturanyi b’uyu mugabo bavuga ko ashobora kuba yiyahuye abitewe n’ibibazo by’amakimbirane yari afitanye n’umugore we, aho bamwe bavuga ko akenshi umugore yahozaga ku nkeke umugabo, rimwe na rimwe akanamufatanya n’abana be.
Urugero batanze ngo ni nko mu mwaka ushize mu kwezi kwa Munani, aho abana na mama wabo ngo bakubise se bigera n’aho yahukana ariko aza kugaruka mu rugo.
Bamwe mu baturage baganiriye na IGIHE dukesha iyi nkuru bavuze ko uyu mugabo nta jambo yagiraga iwe ndetse ngo nubwo yahohoterwaga yatinyaga kubibwira ubuyobozi. Umwe yagize ati:
“Bajyaga bagirana amakimbirane twa tuntu two mu ngo z’iki gihe ariko umugabo agatinya kujya kurega. Urabizi abagabo ntabwo bakunda kwiha rubanda, hari n’igihe abana be bafatanyije na nyina baramukubita arahunga aza kugaruka, ejo rero barongeye bagirana amakimbirane ashingiye ku bigori bejeje. BAvugaga ko yabigurishije akayanywera ariko we akabihakana.”
Undi muturage yagize ati“Muri iki gihe abagabo baritinya cyane sinzi impamvu ntabwo bapfa kurega, hari igihe umugabo amirirana wanabona ariyo mpamvu yafashe kiriya cyemezo, urumva ko ku mutima byakomeje kwanga bituma afata icyemezo kigayitse kuriya .”
Bamushimire Pascal we yavuze ko ibibazo by’amakimbirane bagiranaga byari bishingiye ku kutumvikana hagati ya nyakwigendera n’umugore we bitewe nuko nyakwigendera yari umusinzi ariko ngo byasaga n’ibyarangiye kuko bitari biherutse cyane. Yakomeje agira ati:
“Twabonanye mu gitondo ambwira ko umugore n’abana bamushinja kwiba ibigori bejeje akabigurisha, gusa ni ibibazo bisanzwe byo mu rugo ndetse no mu myaka yashize bigeze kubigirana birarangira sinzi uko byagenze rero nagiye kumva numva ngo yiyahuye.”
Umunyamabanga Nshingwabikorwa w’Umurenge wa Nyakariro, Muhigirwa David yabwiye IGIHE ko uyu mugabo wiyahuye yabyutse yasinze ndetse ngo na nijoro yari yasinze. Ati:
“Icyo twamenye yabyutse yasinze na nijoro yatashye akererewe yasinze, mu gitondo arabyuka asubira mu kabari anywa inzoga aragaruka, inka bari bafite mu rugo yari yabyaye yubaka akararo gato umugore nawe ajya gusarura ibigori mu murima, umukobwa w’umushyitsi wari uhari rero nibwo yabwirwaga n’uyu mugabo ko yumva ashaka kwigira mu ijuru akabimubwira yasinze, ngo nyuma y’iminsi itatu nshobora kwiyahura.”
Uyu muyobozi akomeza avuga ko ubwo bavaga gusarura baje bagasanga inzu ikinze bagakenera kwinjiramo imbere bikanga, ubwo bafunguraga basanze urwego mu nzu yuririyeho yimanika.
Ku kuba uyu mugabo atagiraga ijambo iwe mu rugo, Muhigirwa yavuze ko nta makuru abifiteho kuko ayari ahari bari barayakemuye.
Munezero Martin ni Umwanditsi w’Ikinyamakuru Umuryango. Yatangiye gukorera iki kinyamakuru muri Nzeli 2014.
Imbuga nkoranyambaga ze:
Instagram:Martin Promoter
Facebook:Munezero Martin
Twitter :Martin Promoter
Family Violence kimwe no gutandukana kw’abashakanye birakabije cyane mu Rwanda.Biterwa nuko abantu banga gukurikiza amahame twahawe n’Imana yaturemye.Imaze kuturema,yadusabye Gukundana,kubahana,kubabarirana,etc...
Aho kubikora,abashakanye bahitamo gucana inyuma,guhangana,kutubahana,etc...Ntabwo ari ibyo gusa kuko abantu bakora ibyo Imana itubuza.Urukundo nyakuri rwarabuze.Niyo mpamvu Imana yashyizeho umunsi w’imperuka,ubwo izakura mu isi abantu bose bakora ibyo itubuza,igasigaza gusa abantu bayumvira.Izabigenza uko yabigenje igihe cya Nowa,ubwo yarimburaga abantu bose bali batuye isi,igasigaza abantu 8 gusa bayumviraga.Niwo muti rukumbi kugirango abazarokoka bazabeho iteka ryose muli paradizo.


text:
Banki ya Kigali ifatanyije n’Akarere ka Bugesera bateye ibiti 61,500
Kuri uyu wa gatandatu tariki 02 Ugushyingo 2019, Banki ya Kigali yafatanyije n’Akarere ka Bugesera ndetse n’abandi bafatanyabikorwa batandukanye, batera ibiti bivangwa n’imyaka muri ako karere ka Bugesera mu murenge wa Rweru bibarirwa mu bihumbi mirongo itandatu na kimwe na magana atanu (61,500), bikaba byatewe ku buso bwa hegitari 16.
Ibikorwa nk’ibyo byo gutera ibiti Banki ya Kigali yabikoreye mu turere twa Gatsibo na Nyagatare, uyu mwaka, bikaba bikomereje mu Karere ka Bugesera.
Umuyobozi wa Banki ya Kigali, Dr Diane Karusisi yagize ati “Bugesera ni akarere keza, gafite amahirwe menshi yagafasha gutera imbere, ariko iyo urebye mu misozi ya hano, ubona nta biti bihari. Rero twakoranye n’Umuyobozi w’Umurenge ndetse n’uw’Akarere ka Bugesera kugira ngo turebe aho twatangirira dutera ibiti.”
Umuyobozi wa Banki ya Kigali avuga ko batazagarukira muri uwo murenge wonyine batera ibiti, ahubwo ko bazakomeza gufatanya n’abaturage mu gutera ibiti mu mirenge itandukanye y’ako karere bizagaragara ko hakenewe ibiti.
Ati “Turashaka ko mu myaka iri imbere hazaba hameze neza, ibibazo by’imvura, ibibazo by’izuba n’ibibazo by’imirire mibi bizaba byarangiye.”
Banki ya Kigali kandi yaboneyeho no gukangurira abo baturage kwitabira gukoresha gahunda y’Ikofi.
Dr Karusisi ati “Impamvu tuyibakangurira ni uko abenshi dufatanya na bo ari abaturage b’abahinzi n’aborozi, kandi gahunda y’Ikofi twatangije mu kwezi kwa gatanu ni gahunda y’abantu b’abahinzi cyane cyane. Rero turabashishikariza kwiyandikisha mu Ikofi, batangire bakoreshe serivisi z’imari mu Ikofi. Icyo tugamije ni ukuzajya tureba ukuntu tubunganira nka Banki ya Kigali, tukabaha inguzanyo zo kugura imbuto, n’ibindi bakenera mu buhinzi kugira ngo umusaruro wabo uziyongere mu myaka iri imbere.”
Banki ya Kigali yatangiye gahunda yo gutera ibiti muri 2017, bakaba bamaze gutera ibiti bibarirwa mu bihumbi magana atanu (500.000) ariko iyo banki ifite gahunda yo gukomeza ikarenza na miliyoni y’ibiti bizaterwa mu turere cyane cyane tw’Iburasirazuba kuko ari ho hakunze kwibasirwa n’izuba ryinshi.
Umuyobozi w’Akarere ka Bugesera, Mutabazi Richard, avuga ko igikorwa cyo gutera ibyo biti ari igikorwa cyiza.
Ati “Icya mbere ni igikorwa cyo kurengera ibidukikije, kandi twese tuzi ko ari byo bitugize, cyane cyane nko muri uyu Murenge wa Rweru wahuye n’ingaruka zo kutarengera ibidukikije ukabura imvura, bituma imyaka itera neza.”
Mutabazi avuga ko icya kabiri cyabashimishije ari ukubona Banki ya Kigalii ubusanzwe imenyerewe mu bucuruzi bw’amafaranga, inatekereza guhindura ubuzima bw’abaturage binyuze mu kubafasha kwita no kurengera ibidukikije.
Kugira ngo Akarere ka Bugesera kagire ibiti bihagije kiyemeje gutubura ibiti byinshi bivangwa n’imyaka ndetse n’ibiti by’imbuto. Kiyemeje ko kandi Umurenge wa Rweru by’umwihariko urangwamo ibiti bikeya ugiye kuba intangarugero muri ako karere mu kugira ibiti byinshi no kuba icyitegererezo mu kurengera ibidukikije.
Dr. Athanase Mukurarinda, ukora mu kigo mpuzamahanga ICRAF cyita ku biti bivangwa n’imyaka gifite icyicaro i Nairobi muri Kenya, avuga ko Bugesera iri mu bice by’u Rwanda bishobora kwibasirwa n’ubutayu kuko ifite ibiti bikeya, ikaba ari yo mpamvu na bo bitabiriye umuganda wo gutera ibyo biti muri Bugesera.
Ibyo biti ngo bizagira akamaro mu kurumbura ubutaka kuko nk’amababi yabyo atanga ifumbire, bigire akamaro mu gutanga inkwi zo gucana, gutanga ibiti byo kubakisha no kubaza, ndetse cyane cyane nk’iby’imbuto bigire uruhare mu gutuma abaturage babona indyo yuzuye.
Ibiti byatewe mu Bugesera kandi byatoranyijwe hashingiwe ku bwoko bw’ibiti byihanganira izuba ryinshi ndetse n’umuswa.


text:
Abagalatiya 5: 13-16."3.
13.Bene Data, mwahamagariwe umudendezo, ariko umudendezo wanyu ntimukawugire urwitwazo rwo gukurikiza ibya kamere, ahubwo mukorerane mu rukundo,
14.kuko amategeko yose asohorera mu ijambo rimwe ngiri ngo “Ukunde mugenzi wawe nk’uko wikunda.”
15. Ariko rero nimushikurana mugaconshomerana, mwirinde mutamarana! Imirimo ya kamere n’imbuto z’Umwuka
16. Ndavuga nti “Muyoborwe n’Umwuka”, kuko ari bwo mutazakora ibyo kamere irarikira
Nshuti ya NEMI
Umuntu ntabwo yakwita ku byo abandi bitaho n’ibyo batitaho yinjira mu muryango mugari agamije kwisenyera.
Ahubwo yinjira adatekereza ku ngaruka byamugiraho, uyu muryango ariko wo utandukanye cyane n’indi yose.
Tugomba guhitamo kuwucamo ubundi tukaba twizeye neza ko tugiye mu ijuru twasezeranyijwe.
Kunyura muri aka kayira gafungunye cyane bisaba kwizera, umuco, kuba ufite intego, ndetse no gusoma bibiliya umunsi ku wundi kugirango dukomeze kuba turi kumwe n’Imana.
Mu gihe cyose uhisemo Christo uba ushyize umutima wawe mu nzira y’inzitane.
Mu by’ukuri buri muntu wese agira ibyo yizera,buri wese agira ibyo akunda ndetse n’ibyo yizera.
Buri wese hari icyaha runaka kiba kimukomanga aba ashobora gukora byoroshye kurenza ibindi.
Ibirenge byacu bishobora kuguma muri uyu muhanda ugoye ariko umutima wacu wahavuye kare.
Uko duhitamo cyane inzira zerekeye ibyaha ni nako imitima yacu yinjira cyane mu by’isi mu buryo tutapanze.
Tubwira imitima yacu ko turi kwakira ubwisanzure bw’isi kandi ko ari uburenganzira bwacu gukora ibyo dushaka, ariko mu by’ukuri turi kwishimira ubusa kuko ibyishimo nyabyo biri ku kubaha Imana.
Nibyo koko inzira igoye ishobora kugorana kuyikurikiza, ariko Imana itwizeza kudufasha ndetse n’ibihembo kubantu babashije kuyinyuramo, gucungurwa ndetse n’umunezero uyu munsi .
ESE WAHISEMO INZIRA IGOYE?????
Imana idufashe..!
Nibintije Evangelical Ministries International (NEMI)
nemevangelism@yahoo.com
+14123265034(WhatsApp)
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Mu myemerere ya gikristu, harimo urujijo rwinshi ku birebana n’uko bigenda nyuma yo gupfa. Bamwe bavuga ko nyuma y’urupfu, umuntu asinzira kugeza ku munsi w’ urubanza, ruzahesha bamwe kujya mu ijuru abandi bakajya I kuzimu. Abandi bizera ko mu gihe cy’urupfu,umuntu ahita acirwa urubanza ako kanya agahita ajya aho yateguriwe. Abandi bavuga ko nyuma yo gupfa, roho y’umuntu ijyanwa ahantu habugenewe igategereza umuzuko wa nyuma ndetse n’urubanza ruzamwinjiza aho yagenewe haba i kuzimu cyangwa mu ijuru.
Icyo Bibiliya ibivugaho:
Mbere ya byose, ku bizera Yesu Kristo, Bibiliya itubwira ko nyuma y’urupfu, Roho z’abizera zijyanwa mu ijuru, kuko ibyaha byabo babibabariwe igihe bakiraga Kristo nk’umukiza (yohana 3:16, 18, 36). Ku bizera, urupfu ni “inzira ijyana umuntu ku Mucunguzi”(2Abakorinto 5:6-8 )
Ariko n’ubwo bimeze bityo abakiranutsi bazazuka bahabwe imibiri mishya (1 abakorinto 15:50-54) na (1 abatesaronike 4:13-17) Nonese niba iyo umuntu apfuye ahita ajya mu ijuru ako kanya kubana na Kristo, ni iyihe ntego y’uyu muzuko twabonye? Bimeze nk’aho niba nyuma y’urupfu roho(souls) z’abakijijwe zihita zijya mu ijuru kuri Yesu ako kanya, bivuze ko uyu mubiri w’inyuma(physical body) usigara mu mva “usinziriye.” Ku munsi w’umuzuko w’abizera, umubiri w’inyuma uzazurwa uhindurwe mushya, Maze uhuzwe na roho yawo hanyuma umuntu ajye mu ijuru.
Icya kabiri rero, ku bantu batigeze bakira Yesu Kristo nk’umukiza, urupfu rusobanuye igihano kidashira. Abatizera nabo bahita bajya ahantu habugenewe, bagategereza umuzuko wa nyuma,urubanza no guhabwa umugabane wabo ukwiriye abanyabyaha.
Mu butumwa bwiza bwa Luka “16:22-23” hatubwira umugabo w’umutunzi utarigeze wizera Imana uko yababajwe akimara gupfa. Abapfuye batizeye Imana bazazukira urubabanza hanyuma bajugunywe mu muriro. Abanyabyaha ntibahita bajyanwa mu muriro wateguriwe abanyabyaha ako kanya bakimara gupfa, ahubwo baba bari ahantu habugenewe bategereje urubanza no gucirwaho iteka (ibyahishuwe 20:11), n’ubwo badahita bacirwa urubanza ako kanya nyuma yo gupfa, ntibaba bari mu munezero ahubwo baba barimo kubabazwa nk’uko wa mugabo w’umukire yavugaga ati:” ndi mu mubabaro” aha n’ubwo twumvise ko yari amerewe nabi ariko mu by’ukuri umuriro wateguriwe abanyabyaha bazawujugunywamo ku munsi w’ imperuka. (Luka 16:24)
Ku bw’ibyo rero, nyuma y’urupfu, umuntu ajya aho ategerereza ijuru cyangwa i Kuzimu. Nyuma y’ibyo ku muzuko wa nyuma , abantu bamaze gucirwa imanza umuntu azagenerwa aho gutura iteka hatazahinduka ukundi. Abizeye Yesu Kristo bazagororerwa kwinjira mu ijuru ndetse baragwe isi nshya. (Ibyahishuwe 21:1) Ngayo rero amaherezo y’abantu baba abizeye Imana ndetse n’abanze kuyizera.
Source: www.got .questions.org
[email protected]


text:
Yaba ku bantu bakuru cyangwa abana ni ngombwa kwiga icyongereza kugira ngo ubashe kubaho muri Leta Zunze Ubumwe za Amerika. Icyongereza kigufasha kubona ibyo ukenera, kubona akazi, gukora akazi neza, guhana amakuru n’abandi banyamerika no kumenyera vuba ubuzima bwo muri Leta Zunze Ubumwe za Amerika.
Abanyamerika bemera ko nta muntu uvuga ko ashaje cyane cyangwa ko akiri muto cyane ku buryo atakwiga ibintu bishya. Kwiga ururimi rushya bisaba igihe kandi abantu bose ntibafatira rimwe. Uburyo bwiza bwo kumenya icyongereza ni ukwigishwa n’umwarimu ubifitemo uburambe, arko hari n’ubundi buryo bwo kwiga icyongereza.
Dore bimwe mu bintu byagufasha kwiga ururimi rushya:
- Kwimenyereza kuganira mu cyongereza n’abantu basanzwe baruvuga.
- Kureba televiziyo cyangwa kumva radiyo zikoresha icyongereza.
- Kwifashisha interineti wiga icyonereza.
- Kwitabira amasomo y’icyongereza.
- Kwiha intego zishoboka buri cyumweru.
- Gukora urutonde rw’amagambo mashya wize.
- Kugerageza gusoma ibintu byose uhuye nabyo byanditse mu cyongereza, nko ku byapa, imodoka no ku madirishya y’amaduka.
Mu gihe urimo gukurikirana amasomo y’icyongereza, unagomba gukomeza gushaka akazi no kwitabira ibikorwa rusange. Hari serivisi z’ubusemuzi ziteganyijwe ahantu hatandukanye nko mu bitaro no mu nkiko.
Ikigo gishinzwe gutuza impunzi gifasha impunzi ziyandikishije mu masomo y’icyongereza. Abantu baturutse mu bihugu bitandukanye bigira hamwe icyongereza muri Leta Zunze Ubumwe za Amerika. Nubwo abantu baba bava ahantu hatandukanye, bose baba gamije ikintu kimwe: kwiga icyongereza.


text:
Uruganda rw’ikigage ruratangira igerageza muri Mata 2020
Ubuyobozi bw’uruganda rutunganya ikigage mu Karere ka Kamonyi, buratangaza ko igerageza rya mbere ku kwenga ikigage rizatangirana n’ukwezi kwa Mata naho gucuruza bikaba byatangirana na Gicurasi uyu mwaka wa 2020.
Ubuyobozi bw’Akarere ka Kamonyi bwo bugaragaza ko kuba nta masaka yateganyijwe uruganda ruzatangiriraho gukora nta mpungenge byatera, kuko mu ntara hari abasanzwe bayahinga kandi ashobora noneho guhingwa ku bwinshi.
Uruganda rutunganya ikigage rwubatse muri Bishenyi mu Murenge wa Runda mu Karere ka Kamonyi, rukaba ruhuriweho na Sosiyete y’ishoramari y’Intara y’Amajyepfo igizwe n’abikorera bo muri iyo ntara n’uturere twayo yitwa SPIC.
Imashini zoza, zikanafunga amacupa zarangije gushyirwa mu myanya yazo imbere mu ruganda, ibitariro bikoze mu byuma bya aluminiyumu (alminium) na byo byashyizwemo, amazi n’amashanyarazi birimo, hanze imirimo yo gusoza iracyakomeje no kurangiza amasuku ya nyuma.
Umuyobozi w’uruganda Mubirigi Paul, ahamya ko imirimo yo kurangiza kurwubaka igeze kuri 95%, kandi ko mu kwezi kwa Mata hazasohoka ikigage cya mbere mu igerageza mbere yo kucyohereza ku isoko.
Agira ati “Mbere yo gushaka amasaka menshi tuzabanza tugerageze amoko yayo atandukanye, kugira ngo tumenye ayo dukoresha. Ni yo mpamvu tuzabanza gukora igerageza ngo tuzabashe guha abakiriya bacu ibibanogeye”.
Ubuyobozi bw’uruganda buvuga ko ikigage kizajya cyengwa mu buryo bubiri, ku buryo abanywa igisembuye bazaba bafite igitariro cyabo n’abanywa ubushera bakagira icyabo.
Ikigage kandi ngo kizengwa nk’uko ibindi bisanzwe byengwa mu Rwanda, ni ukuvuga ko amasaka azajya yinikwa, bakayasereka n’ivu, akamera bakayanika bakayasya, hagakurikiraho n’indi mirimo irimo no kugifunga mu icupa, gusa akarusho kikaba kizaba cyujuje ubuziranenge ari na cyo cyatumye batekereza kubaka uruganda.
Umuyobozi w’uruganda Mubirigi Paul, asobanura ko ibiciro bitazaba bikanganye, kuko icupa rya Cl 50 rizaba rigura hagati y’amafaranga 300 na 400 y’u rwanda, kandi ko ku bashaka ibindi bipimo na byo ngo byatekerejweho.
Agira ati “Tuzaba ducuruza mu buryo bubiri, abatazagura ikiri mu macupa tuzabashyiriraho utugunguru twabugenewe aho kizajya gicururizwa ku buryo utapfa kwinjizamo ikindi kintu, noneho bajye bajya gusengera ikigage bashaka nigishira tugakureyo tuhashyire akandi”.
Kuba uruganda rugiye gutangira imirimo yarwo nta masaka cyangwa ubuso runaka ahinzeho, ubuyobozi bw’Akarere ka Kamonyi busobanura ko nta mpungenge biteye kuko amasaka asanzwe yera mu Ntara y’Amajyepfo.
Umuyobozi w’Akarere ka Kamonyi, Kayitesi Alice, avuga ko nyuma yo kugaragaza amasaka aryoshye uruganda ruzakoresha, hazashakwa imbuto ayo masaka agahingwa ku bwinshi kuko noneho abaturage bazaba bayabonera isoko.
Avuga kandi ko no mu bindi bice by’igihugu amasaka ahera ku buryo bashobora kuyagura yo cyangwa uruganda rugakorana n’abahinzi baho, bityo uruganda rukabona umusaruro wo gutunganya.
Agira ati “Nyuma yo kugerageza abahinzi bacu mu makoperative bashobora noneho guhabwa imbuto y’amasaka izaba ikenewe bakadufasha kuyahinga, ariko uruganda rushobora no kwifashisha abaturanyi bacu bo mu Majyaruguru bazi gutunganya ikigage kandi beza amasaka bagakorana”.
Uruganda rutunganya ikigage rwatangiye kubakwa muri 2017 rukaba rwaragombaga gutangira gukora mu mwaka ushize wa 2019.
Ni uruganda ruzuzura rutwaye asaga miliyali y’amafaranga y’u Rwanda. Akarere ka Kamonyi konyine kashoyemo asaga miliyoni 100. Ibikoresho byose byatwaye asaga miliyoni 900.
Nirutangira gukora, abakozi beranga 20 barimo abenga ikigage n’abakora indi mirimo ni bo bazatangirana na rwo, bikaba biteganyijwe ko bigaragaye ko ikigage gikenewe cyane, imirimo y’uruganda yanakwirakwizwa mu tundi turere kugira ngo abagikeneye bakibone hafi kandi kidahenze.
Ibitekerezo ( 5 )
Kugeza Ubu amasaka twari dukeneye ikinyobwa azabyara kitari urwagwa gusa n’ibindi bya gakondo
Nibyiza,ariko hazibandwe kukudahindura umwimerere wacyo, ahubwo hitabwe kwisuku kdi birashoboka.amagara yabantu nibwo bukungu ,mushore imari mwita kukubungabunga amagara/ubuzima bwabakiriya.consumers protection as key of your business
Yes of course ikigage preservation yacyo iragoranye cyane Mugihe utahinduye grain mo malt, Ariko ubushakashatsi Vermeer ko gishobora kumara amezi2 hifashishijwe ibimera nka molinga.
Uyu mushinga ni mwiza rwose.
Gusa abo bahanga ntibazavangire abakunzi b’ikigage ngo bagitekinike, bazatange ikigage cy’umwimerere.
Ntibagire ngo kandi bizaborohera kuko stabilisation y’ikigage iruhije cyane bitewe n’uko amasaka akungahaye cyane kubitera ingufu (metabolism energy/Calories) kuko ari kugipimo kiri hejuru ugereranije na orge ifite umumero/malt, ari nayo ikunze gukoreshwa benga inzoga z’amafuro(bières).
Ibyo bititondewe mu kuzipfundikira, amacupa araturagurika umusaruro ukaba muto kubera ibyo mvuze haruguru.
Ahubwo aba bashoramari bakwiye kukugeraho ukabagira inama, kuko ndumva ubifitemo ubumenyi. Ntekereza ko mwembi mwabyungukiramo


text:
Abatuye imwe mu mirenge igize Akarere ka Nyamagabe bamaze iminsi bavuga ko bafite impungenge yo kuzibasirwa n’inzara mu minsi iri imbere ndetse banayise izina rya “Konoshi”, ariko ubuyobozi bw’aka karere burabahumuriza ko itazabaho.
Nyuma y’aho imirenge ituriye imigezi ya Rukarara ndetse na Mwogo yahuye n’ibiza ndetse n’indi imwe ntibone imvura uko bikwiye, abaturage batangiye kugaragaza ikibazo cy’uko bashobora kwibasirwa n’inzara ikomeye.
Mukarwego Umuhoza Immaculée, Umuyobozi w’Akarere wungirije ushinzwe ubukungu n’iterambere, avuga ko nta mpamvu yumva aba baturage bagira impungenge kuko ngo hari byinshi bikorwa n’ubuyobozi ngo inzara ikumirwe.
Yagize ati “Bihutiye kwita umwana izina ataravuka kandi twizeye neza ko atazavuka. Ni koko hari imirenge itaraboneye imvura ku gihe ku buryo umusaruro uzaba muke ndetse hari n’imyuzure yangije imwe mu myaka, ariko ingamba zarafashwe ngo hirindwe inzara yakwibasira abaturage. Turabizeza rwose ko iyo ‘Konoshi’ itazabaho.”
Uyu muyobozi akomeza avuga no mu mateka y’u Rwanda koko muri bino bihe by’imvura habagaho inzara ariko zamaraga igihe gito.
Aba baturage bise iyi nzara bagendeye ahanini ko mu minsi ishize hari hagezweho ko abanyamabanga nshingwabikorwa b’imirenge (Gitifu) bari bamaze iminsi babashishikariza kubaka ibaraza ry’imbere aho bacururiza ari ryo ubusanzwe bo bita “Konozhi”.
Mu mateka y’u Rwanda, Akarere ka Nyamagabe kari mu cyahoze kitwa Gikongoro ubundi cyari gisanzwe kizwiho kugira inzara kubera ahanini kutera k’ubutaka bwayo ariko ubu aka karere gakunda kugaragara mu myanya myiza muri gahunda y’imihigo dore ko kari mu turere 7 tutajya dusubira inyuma mu manota tubona mu mihigo.


text:
Bamurangirwa w’imyaka 69, amaze kwandika ibitabo bitanu. Bibiri ateganya gusohora birimo icyo yise “Africanism” na “New Rwanda From Hell to Heaven” akazabimurika ku itariki 16 Mutarama uyu mwaka.
Mu kiganiro yagiranye na IGIHE, Bamurangirwa yavuze ko igitabo yise “Africanism” cyangwa “uburwanashyaka muri rusange ku mugabane wa Afurika” yacyanditse kugira ngo akangurire urubyiruko kwikunda no gukunda iby’iwabo.
Yagize ati “Ni igitabo nanditse ari ugukangurira urubyiruko muri rusange, bigirire icyizere, bakunde iwabo, ndetse kandi na bo ubwabo bibuke kwiyubaha, bikunde ko ari beza ku mubiri, bamenye ko ubwenge babufite, ntibagire icyo bakeka cyangwa uwo bakeka wabaruta ku buryo ubwa ari bwo bwose kubera ko ari bo; kandi bamenye ko muri Afurika iwabo ntacyo babuze, bareke kurarikira ahandi hanze y’umugabane wacu.”
Bamurangirwa yavuze kandi ko iki gitabo yacyanditse kugira ngo kiburire urubyiruko rufite imyumvire yo kujya mu bihugu by’abazungu bizeye kuhakirira.
Ati “kubera umubare munini w’urubyiruko muri Afurika bafite iyo myumvire, ari abo nahasanze n’abahansanze, nasanze ntabona ukundi mbwira abana bacu kugira ngo bigarure, biyemere, bakunde aho bari, bamenye ko ari heza kandi ntacyo habuze.”
Indi mpamvu yateye imbaraga Bamurangirwa kwandika iki gitabo ni uko hari abandi bafite imyumvire nk’iyo yarafite mbere y’uko agera bihugu byo hanze y’umugabane wa Afurika, ngo abone ko ibyo yatekerezaga atari byo.
Yavuze ko ibyo benshi bakeka ko mu bihugu by’i Burayi na Amerika haba ubuzima bwiza, baba bibeshya kuko akenshi bajyayo bagakora akazi gasuzuguritse gahari, bahembwa amafaranga y’intica ntikize.
Bamurangirwa avuga ko ubwe azi benshi bagiye bagenda bazi ko bagiye gukira, bikarangira babayeho ubuzima bubi, bakagira isoni zo kugaruka iwabo.
Yavuze ko hari icyizere cy’uko imyumvire ibihugu bya Afurika byasigiwe n’ubukoroni yo kumva ko bikennye kandi ntacyo byakwishoboza, yahinduka ariko mu gihe urubyiruko rubigizemo uruhare.
Ati “Twebwe nk’abirabura batwumvishije ko iwacu turi abakene natwe turabyakira. Kugira ngo tuzabyigobotore, ni byo bizakunda ariko ni urugendo rurerure ruzatangirwa n’aba bana bacu, abana babyiruka badukundiye n’ubwo bitoroshye twabigeraho.”
“Inama yanjye ni uko bankundira nkabuhagira ubwo bukoroni bubarimo nkashyiramo ubundi, kuko urugendo ruracyari rurerure. Ntabwo byahita bishoboka ariko intangiriro yo irahari ntabwo twahita tuvuga ngo nta cyizere.”
New Rwanda From Hell to Heaven” cyo yagikomoye ku iterambere yasanze mu Rwanda ubwo yahagarukaga mu mwaka wa 2016, ubwo yari amaze imyaka isaga icumi atahakandagira.
Yavuze ko iterambere ry’u Rwanda ari igihamya ko Afurika yatera imbere ishyize hamwe.
Kumurika ibyo bitabo ku mugaragaro bizaba tariki 16 Mutarama 2020 mu isomero rikuru ry’igihugu ku Kacyiru guhera saa kumi n’imwe.
Nubwo adafite amashuri menshi, ngo ntibimuza kwandika ibitabo kubera ko yegera inzobere muri uyu mwuga zikagenda zimugira inama.
Iduka ’Waterstones’ niryo mu Bwongereza rimufasha gusohora ibitabo rikanabishyira ku isoko.
Mu Rwanda ibitabo bye biboneka mu maduka y’ibitabo, Ikirezi na Caritas, ndetse n’ababishaka bashobora kubisanga kuri interineti. Ibi bitabo bibiri yasohoye bizajya biboneka mu isomero ry’igihugu.
Bamurangirwa amaze kwandika ibitabo bitanu byose biri mu rurimi rw’Icyongereza. Harimo icyo yise “Rwanda Yesterday” avugamo amateka y’u Rwanda, ‘‘Patriotism” kigizwe n’ibisigo biri mu Kinyarwanda no mu Cyogereza yahimbiye Perezida Kagame, icyo yahimbiye Umwami Mutara wa III Rudahigwa, ndetse n’icyo yahimbiye Inkotanyi zambuka, “My Mother’s Dreams” agaragazamo uburyo yapfushije nyina akiri muto agacikiriza amashuri ye kandi inzozi ze zari ukwiga, “New Rwanda From Hell to Heaven” avugamo uburyo u Rwanda rwahindutse nyuma ya Jenoside. Igitabo cya gatanu ni icyo yise “Africanism” twabavwiyeho byinshi.
Amafoto: Munyarugerero Gift